text:
Şu gün Owganystan Yslam Respublikasynyň Prezidenti Mohammad Aşraf Gani resmi sapar bilen Türkmenistana bardy.
Iki goňşy ýurduň Döwlet baýdaklary bilen bezelen Aşgabadyň Halkara howa menzilinde owgan Liderini Türkmenistanyň resmi adamlary garşyladylar. Owganystanyň Baştutanynyň hormatyna uçaryň ýanynda haly düşelen ýodanyň gyrasynda Hormat garawulynyň esgerleri hatara düzüldi. Asylly myhmansöýerlik däbine görä, Prezident Mohammad Aşraf Ganä duz-çörek hödür edildi we gül desseleri gowşuryldy.
Soňra goňşy döwletiň Baştutanynyň ulag kerweni motosikletçileriň toparynyň ugratmagynda “Oguzhan” köşkler toplumyna tarap ugrady.
Köşgüň merkezi girelgesiniň ýanynda Owganystan Yslam Respublikasynyň Prezidenti Mohammad Aşraf Ganini Türkmenistanyň Prezidenti Gurbanguly Berdimuhamedow mähirli garşylady.
Birek-birek bilen mähirli görşüp, iki ýurduň Liderleri köşgüň “Oguzhan” zalyna geçdiler. Bu ýerde belent mertebeli myhmany resmi garşylaýyş dabarasy boldy.
Hormat garawulynyň rotasynyň serkerdesi dabaraly ýagdaýda hasabat berýär. Owganystan Yslam Respublikasynyň we Türkmenistanyň Döwlet senalary ýaňlanýar. Iki ýurduň döwlet Baştutanlary Hormat garawulynyň esgerleriniň hatarynyň öňünden geçýärler. Hormatly Prezidentimiz Gurbanguly Berdimuhamedow owgan kärdeşini Türkmenistanyň resmi wekiliýetiniň agzalary bilen tanyşdyrýar. Şeýle hem belent mertebeli myhman daşary ýurtlaryň Türkmenistanda işleýän diplomatik wekilhanalarynyň ýolbaşçylary bilen tanyşýar. Öz gezeginde Prezident Mohammad Aşraf Gani Berdimuhamedowy Owganystanyň Hökümet wekiliýetiniň agzalary bilen tanyşdyrýar.
Iki ýurduň Döwlet baýdaklarynyň öňünde däp bolan resmi surata düşmek dabarasy tamamlanandan soň, Türkmenistanyň Lideri belent mertebeli myhmany ikitaraplaýyn duşuşyklaryň geçirilýän zalyna çagyrdy. Bu ýerde ikiçäk görnüşdäki ýokary derejedäki türkmen-owgan gepleşikleri geçirildi.
Türkmenistanyň Prezidenti Gurbanguly Berdimuhamedow Prezident Mohammad Aşraf Ganini myhmansöýer türkmen topragynda garşylaýandygyna şatdygyny aýdyp, türkmen we owgan halklarynyň arasyndaky gatnaşyklaryň köpasyrlyk medeni-taryhy umumylyga we hoşniýetli goňşuçylyk tejribesine daýanyp, asyrlaryň jümmüşine uzap gidýändigini belledi.
Türkmen-owgan dost-doganlyk gatnaşyklarynyň özara düşünişmek, hormat goýmak we halklarymyzyň bähbitlerine laýyk gelýän beýleki ýörelgeler esasynda depginli ösdürilýändigini aýdyp, Türkmenistanyň Lideri sebitde we tutuş dünýäde durnukly ösüşiň üpjün edilmegine, dürli ugurlarda döwletara gatnaşyklarynyň berkidilmegine we ösdürilmegine gönükdirilen tagallalary mundan beýläk-de utgaşdyrmak üçin ägirt uly mümkinçilikleriň bardygyny belledi.
«Türkmenistan – Owganystan – Pakistan – Hindistan» (TOPH) gaz geçirijisiniň taslamasyny durmuşa geçirmek boýunça bilelikdäki tagallalaryň oňyn mümkinçilikleri döredýändigini aýdyp, Türkmenistanyň döwlet Baştutany onuň durmuşa geçirilmegi diňe iki ýurduň we onuň halklarynyň bähbidine däl, eýsem tutuş sebitiň durmuş-ykdysady ulgamynyň kämilleşmegine goşant boljakdygyna ynam bildirdi.
Türkmenistan bilen Owganystanyň arasynda elektrik energetikasy boýunça hem netijeli hyzmatdaşlyk alnyp barylýar. Häzirki wagtda Türkmenistandan Owganystanyň demirgazyk welaýatlaryna elektrik energiýasy ýeňillikli şertlerde iberilýär we iberilýän elektrik energiýasynyň möçberiniň goşmaça desgalaryň gurluşygynyň tamamlanmagy netijesinde artdyrylmagy hem göz öňünde tutulýar.
Ulag we aragatnaşyk pudagy boýunça hyzmatdaşlyk hem yzygiderli ösdürilýär. Muňa mysal hökmünde golaýda dabaraly ýagdaýda açylyp, ulanmaga berlen Aziýa halkara demir ýol ulag geçelgesiniň birinji nobatdakysy bolan «Atamyrat–Ymamnazar–Akina» demir ýoluny görkezmek bolar. Şunlukda, Türkmenistanyň döwlet Baştutany bilelikdäki tagallalar bilen durmuşa geçirilýän düzümleýin taslamalaryň diňe bir sebitleýin däl, eýsem ählumumy ähmiýete eýedigini belledi.
Söwda-ykdysady we medeni-ynsanperwer hyzmatdaşlygy türkmen-owgan gatnaşyklarynyň ileri tutulýan ugurlarynyň biri bolup durýar. Şunuň bilen baglylykda bilelikdäki Hökümetara toparynyň işine möhüm ähmiýet berilýär.
Pursatdan peýdalanyp, Türkmenistanyň Prezidenti özüniň owgan kärdeşini ýene bir ýola Ýapyk binalarda we söweş sungaty boýunça şu ýylyň sentýabrynda Aşgabatda geçiriljek V Aziýa oýunlarynyň açylyş dabarasyna gatnaşmaga çagyrdy.
Owganystanyň döwlet Baştutanynyň bu saparynyň ikitaraplaýyn gatnaşyklaryň ähli ugurlar boýunça mundan beýläk-de sazlaşykly ösdürilmegine täze itergi berjekdigine ynam bildirip, Türkmenistanyň Lideri belent mertebeli myhmana, Owganystanyň dostlukly halkyna iň gowy arzuwlaryny aýtdy.
Türkmenistana gelip görmäge iberilen çakylyk we mähirli kabul edilendigi üçin Türkmenistanyň Prezidenti Gurbanguly Berdimuhamedowa hoşallyk bildirip, Prezident Mohammad Aşraf Gani Owganystanda oňyn Bitaraplyk esaslaryna daýanýan döredijilik syýasatyny alyp barýan we sebitde parahatçylygyň, howpsuzlygyň, durnukly ösüşiň berkidilmeginiň möhüm şertini emele getirýän Türkmenistan bilen dost-doganlyk gatnaşyklarynyň ösdürilmegine aýratyn ähmiýet berilýändigini, halkara giňişliginde alnyp barylýan işleriň netijeli häsiýete eýe bolýandygyny belledi.
Türkmen tarapynyň ulag we energetika ulgamynda öňe sürýän giň möçberli düzümleýin taslamalarynyň ähmiýeti barada aýtmak bilen, Prezident Mohammad Aşraf Gani olaryň durmuşa geçirilmeginiň oňyn netije berýändigini, Aziýa halkara demir ýol geçelgesiniň we TOPH gaz
geçirijisiniň gurluşygynyň diňe bir Owganystanyň däl, eýsem, tutuş sebitiň durmuş-ykdysady taýdan ösüşinde möhüm orun eýeleýändigini aýtdy.
Şunuň ýaly taslamalaryň durmuşa geçirilmegi däp bolan türkmen-owgan gatnaşyklaryna kuwwatly itergi berdi. Ýokary derejede geçirilýän yzygiderli duşuşyklar munuň subutnamasydyr diýip, owgan Lideri belledi.
Ulag ulgamyndaky gatnaşyklar baradaky gürrüňi dowam etmek bilen, belent mertebeli myhman sebitleýin we ählumumy hyzmatdaşlygyň çäklerinde bu ugruň ägirt uly ähmiýetiniň bardygyny belledi we Demirgazyk-Günorta we Gündogar-Günbatar möhüm ugurlaryň çatrygynda ýerleşýän Türkmenistanyň ulag-üstaşyr gatnawlarynyň döwrebap köpugurly düzümini kemala getirmekde ägirt uly goşandynyň bardygyny nygtady.
Prezident Mohammad Aşraf Gani Berdimuhamedowa we tutuş türkmen halkyna parahatçylykly, abadan durmuşyň üpjün edilmeginde, şol sanda elektroenergetika, şeýle hem durmuş ulgamynda möhüm başlangyçlaryň we taslamalaryň yzygiderli durmuşa geçirilmeginde Owganystana netijeli kömek berilýändigi üçin tüýs ýürekden sag bolsun aýtdy.
Owgan halkynyň bu berilýän kömege ýokary baha berýändigini bildirip, türkmen halkynyň Türkmenistanyň Prezidenti Gurbanguly Berdimuhamedowyň ýolbaşçylygynda gazanýan ägirt uly üstünliklerine we ýeten derejesine tüýs ýürekden begenýändigini aýdyp, Prezident Mohammad Aşraf Gani hoşniýetli goňşuçylyk we taryhy-medeni gatnaşyklaryň pugta binýady esasynda ýola goýulýan döwletara hyzmatdaşlygynyň täze mazmun bilen üstüniň ýetirilip, mundan beýläk-de ösdüriljekdigine ynam bildirdi.
Gepleşikleriň dowamynda iki ýurduň Liderleri ozal gazanylan ylalaşyklary durmuşa geçirmegiň we netijeli gatnaşyklary giňeltmek hem-de köpugurly esasda ösdürmek üçin emele gelýän täze mümkinçilikleriň çäklerinde türkmen-owgan gatnaşyklarynyň möhüm ugurlaryny we onuň geljegini ara alyp maslahatlaşdylar. Tutuş sebitiň ýurtlarynyň ösüşinde möhüm ähmiýeti bolan düzümleýin taslamalaryň durmuşa geçirilmegine aýratyn ünsi çekip, Prezidentler Gurbanguly Berdimuhamedow we belent mertebeli myhman uzakmöhletleýin, deň hukukly esasda ýola goýulýan we häzirki döwrüň ýagdaýlaryna, bar bolan mümkinçilikleriň derejesine laýyk gelýän ikitaraplaýyn hyzmatdaşlygyň yzygiderli ösdüriljekdigini tassykladylar.
Şeýle hem taraplar sebit we ählumumy gün tertibiniň özara gyzyklanma bildirilýän birnäçe möhüm meseleleri boýunça pikir alşyp, Türkmenistanyň we Owganystanyň abraýly halkara guramalarynyň hem-de düzümleriniň çäklerinde ýola goýulýan işjeň gatnaşyklara üýtgewsiz ygrarlydygyny bellediler.
Soňra gepleşikler iki ýurduň resmi wekiliýetleriniň agzalarynyň gatnaşmagynda giňişleýin düzümde dowam etdi.
Gurbanguly Berdimuhamedow belent mertebeli myhmany we onuň ýanynda bolýan wekiliýetiň agzalaryny ýene bir gezek mübärekläp, Prezident Mohammad Aşraf Ganä iki döwletiň arasynda hoşniýetli goňşuçylyk we netijeli hyzmatdaşlyk gatnaşyklaryny mundan beýläk-de giňeltmek hem-de pugtalandyrmak meselelerini ara alyp maslahatlaşmak üçin Türkmenistana gelmäge iberilen çakylygy kabul edendigi üçin minnetdarlyk bildirdi.
Şunuň bilen baglylykda, sebitleýin we ählumumy meseleler boýunça özara gatnaşyklar barada aýtmak bilen, Türkmenistanyň Lideri iki ýurduň dünýäniň birnäçe sebitlerinde halkara terrorçylygynyň, ekstremizmiň, radikal ýüze çykmalaryň işjeňleşýändigi bilen bagly ählumumy ynjalyksyzlanma goşulýandygyny, aýratyn-da, neşeleriň ýaýradylmagyna, serhetüsti guramaçylykly jenaýatçylyga we beýleki bikanun işlere garşy göreşi güýçlendirjekdigini belledi.
Iri sebitleýin taslamalary durmuşa geçirmäge Owganystanyň gatnaşmagynyň goňşy ýurtlaryň durnukly we yzygiderli ösmeginiň möhüm şerti bolup durýandygyna ynam bildirip, Prezidentimiz Berdimuhamedow TOPH gaz geçirijisiniň gurluşygynyň möhüm ähmiýetiniň bardygyny belledi. Häzirki wagtda Türkmenistan öz çäklerinde bu gaz geçirijiniň gurluşygyny amala aşyrýar.
Şeýle giň gerimli taslamanyň durmuşa geçirilmegi diňe oňa gatnaşyjy ýurtlaryň däl-de, eýsem tutuş sebitiň döwletleriniň durmuş-ykdysady ösüşine hem oňyn täsir eder, Merkezi we Günorta Aziýada howpsuzlyk bilen bagly ýagdaýy sagdynlaşdyrmagyň möhüm şertine öwrüler diýip, Türkmenistanyň Lideri belledi we bu taslamany goldandygy hem-de onuň durmuşa geçirilmegine ýardam bermäge taýýardygy üçin owgan kärdeşine minnetdarlyk bildirdi.
Türkmenistandan Owganystana demir ýoluň gurulmagy beýleki bir möhüm taslamadyr. Onuň Atamyrat–Ymamnazar–Akina ugry boýunça birinji tapgyrynyň gurluşygy geçen ýylyň güýzünde tamamlandy. Häzirki wagtda taraplar bu gurluşygy Owganystanyň çäklerinde dowam etmegiň meseleleri boýunça işjeň hyzmatdaşlyk edýärler. Bu demir ýoluny geljekde Täjigistan bilen serhetlere çenli ýetirmek göz öňünde tutulýar.
Taslama daşarky bazarlara çykmak bilen, sebitleýin ulag üpjünçilik ulgamynyň düzüm bölegi hökmünde Owganystanyň häzirki zaman dünýä hojalyk gatnaşyklary ulgamyna goşulmagyna gönükdirilendir.
Bu baradaky gürrüňi dowam etmek bilen, Türkmenistanyň Prezidenti Gurbanguly Berdimuhamedow iki ýurduň demir ýol üpjünçilik ulgamlaryny döwrebaplaşdyrmak meselesini ösdürmek üçin, Akina demir ýol menzilinde eltiji ýollaryň gurluşygynyň taslamasyny durmuşa geçirmäge hem-de «Serhetabat–Turgundy» demir ýolunyň düýpli durkuny täzelemäge taýýardygyny belledi.
Owgan ugry boýunça goşmaça kuwwatlyklary gurmagyň hasabyna elektrik stansiýalaryny we elektrik geçiriji ulgamlary giňeltmek babatda amala aşyrylýan işler Owganystany ösdürmäge Türkmenistanyň goşýan düýpli goşandy bolup durýar.
Türkmenistandan elektrik energiýasynyň diňe Owganystana däl-de, eýsem onuň çäkleriniň üsti bilen sebitiň beýleki döwletlerine hem iberilip bilinjekdigini bellemek isleýärin. Şunuň bilen baglylykda, Türkmenistan–Owganystan–Pakistan hem-de Türkmenistan – Özbegistan – Täjigistan – Owganystan – Pakistan taslamalary hyzmatdaşlyk etmegiň geljegi uly bolan ugurlary bolup durýar. Bu taslamalar Merkezi we Günorta Aziýa ýurtlarynyň elektrik geçiriji ulgamlaryny birleşdirmegi göz öňünde tutýar.
Mälim bolşy ýaly, şu ýylyň 14–15-nji noýabrynda Aşgabatda Owganystan boýunça 7-nji Sebitleýin ykdysady maslahaty geçiriler. Ol sebitleýin ykdysady hyzmatdaşlygyň dürli meseleleri boýunça geljegi uly bolan gepleşikleri dowam etdirmäge gönükdirilendir.
Ynsanperwer ugurdaky hyzmatdaşlygyň türkmen-owgan gatnaşyklarynyň möhüm bölegi bolup durýandygyny belläp, Türkmenistanyň Lideri Gurbanguly Berdimuhamedow türkmen tarapynyň dürli ugurlar boýunça ýokary hünärli milli işgärleri taýýarlamakda kömek bermegiň göz öňünde tutulýandygyny we Türkmenistanyň ýokary okuw mekdeplerinde talyplary okatmagyň meýilleşdirilýändigini aýtdy.
Şeýle toplumlaýyn goldaw geljekde hem amala aşyrylar, bu işler yzygiderli esasda, şol sanda durmuş maksatly desgalary gurmagy göz öňünde tutýan maksatnamalara laýyklykda ýerine ýetiriler diýip, Türkmenistanyň döwlet Baştutany belledi.
Söwda-ykdysady ulgamdaky hyzmatdaşlygyň meselelerine ünsi çekip, Gurbanguly Berdimuhamedow özara söwdanyň möçberlerini artdyrmagyň, ony köpugurly esasda ösdürmegiň mümkinçiliklerini öwrenmegiň maksada laýyk boljakdygyny belledi. Şunuň bilen baglylykda, Söwda-ykdysady hyzmatdaşlyk boýunça hökümetara türkmen-owgan toparynyň işi güýçlendirilmelidir.
Şoňa görä-de, Ýakyn wagtda Mazari-Şerif şäherinde açylmagy göz öňünde tutulýan «Türkmenistan» türkmen-owgan söwda öýüniň hem bu ugurda möhüm ähmiýeti bolar.
Ynsanperwer ugurdaky döwletara gatnaşyklaryny ösdürmek meselelerine degip geçmek bilen, Berdimuhamedow Türkmenistanyň we Owganystanyň halklaryny medeniýetleriň, diniň, däp-dessurlaryň, ahlak gymmatlyklarynyň umumylygynyň birleşdirýändigini belledi. Iki ýurt bu babatda bar bolan tejribelerini täze mazmun bilen baýlaşdyryp, ony ösdürýär.
Bu ugurda serhetýaka gatnaşyklaryna möhüm orun degişlidir diýip bellemek bilen, döwlet Baştutanymyz türkmen-owgan serhediniň dostluk we hyzmatdaşlyk serhedidigini, onuň hemişe şeýle bolmalydygyny aýtdy.
Öňde boljak Aziada-2017 barada aýtmak bilen, Türkmenistanyň Prezidenti Gurbanguly Berdimuhamedow Türkmenistanyň bu oýunlara diňe bir türgenleriň ýaryşlaryna däl, eýsem uly sport baýramçylygyna we ägirt uly jemgyýetçilik-syýasy ähmiýeti bolan waka hökmünde taýýarlyk görýändigini belledi. Şunuň bilen baglylykda, Türkmenistanyň döwlet Baştutany owgan kärdeşini Ýapyk binalarda we söweş sungaty boýunça V Aziýa oýunlarynyň açylyş dabarasyna gatnaşmaga çagyrdy.
Türkmenistanyň Lideri ýokary derejede geçirilýän duşuşyklaryň yzygiderli häsiýete eýe bolýandygyny we onuň döwletara gatnaşyklarynyň tapawutly aýratynlyklaryna we däplerine öwrülendigini kanagatlanma bilen belledi. Türkmenistan we Owganystan halkara giňişliginde umumy strategik maksatlara eýerýär. Bu maksatlar Merkezi Aziýada we bütin dünýäde parahatçylygy, durnuklylygy we ösüşi üpjün etmek bolup durýar. Bu maksatlara ýetmek üçin Birleşen Milletler Guramasynda, Goşulyşmazlyk Hereketinde, Yslam Hyzmatdaşlyk Guramasynda we Ykdysady Hyzmatdaşlyk Guramasynda özara işjeň hereket edilýär.
Biziň ýurtlarymyzyň energetika howpsuzlygy we ulag hyzmatdaşlygy ýaly, ählumumy syýasatyň esasy ugurlary boýunça garaýyşlary we çemeleşmeleri meňzeşdir. Iki ýurt hem ähli gapma-garşylykly ýagdaýlary parahatçylykly ýol bilen, syýasy serişdeler arkaly çözmek ugrunda çykyş edýär diýip, Türkmenistanyň Prezidenti Gurbanguly Berdimuhamedow belledi.
Şu günki geçirilen duşuşygyň dowamynda Türkmenistanyň we Owganystanyň arasyndaky doganlyk we hoşniýetli goňşuçylyk gatnaşyklarynyň mizemezdigi tassyklandy we ykdysady taýdan ysnyşykly hyzmatdaşlyk etmäge, örän möhüm ulag we energetika taslamalaryny bilelikde amala aşyrmaga taýýardygy beýan edildi.
Geçirilen netijeli gepleşikler üçin, Prezident Mohammad Aşraf Ganä, onuň wekiliýetiniň ähli agzalaryna minnetdarlyk bildirip, Türkmenistanyň Lideri bu gepleşikleriň netijeli bolmagy örän ähmiýetli ikitaraplaýyn resminamalaryň toplumyna gol çekilmegini üpjün edendigini belledi we doganlyk owgan halkyna parahatçylyk, abadançylyk, agzybirlik arzuw etdi hem-de Türkmenistanyň Owganystan üçin ygtybarly we ýakyn dosty bolup durýandygyny belledi.
Soňra Owganystan Yslam Respublikasynyň Prezidentine söz berildi. Owgan Lideri bildirilen myhmansöýerlik we bilelikdäki iş boýunça döredilen zerur şertler üçin döwlet Baştutanymyza tüýs ýürekden hoşallyk bildirip, özüniň türkmen kärdeşini ýakyn wagtda Owganystana gelip görmäge çagyrdy.
Ýapyk binalarda we söweş sungaty boýunça V Aziýa oýunlarynyň açylyş dabarasyna gatnaşmaga çakylyk üçin Türkmenistanyň Prezidenti Gurbanguly Berdimuhamedowa hoşallyk bildirip, owgan Lideri bu şanly waka gatnaşmak üçin Aşgabada geljekdigini nygtady.
Türkmenistanyň Prezidentiniň ykdysady we beýleki ugurlar boýunça ikitaraplaýyn hyzmatdaşlygyň meseleleri bilen baglanyşykly başlangyçlaryny we tekliplerini doly goldaýandygyny aýdyp, Prezident Mohammad Aşraf Gani hyzmatdaşlygyň ähli ugurlaryndaky bilelikdäki netijeli işleriň mundan beýläk-de dowam etjekdigine ynam bildirdi.
Şunuň bilen baglylykda, owgan tarapynyň elektroenergetika pudagy boýunça täze geljegi uly taslamalary durmuşa geçirmek ugrunda gatnaşyklary ösdürmäge uly gyzyklanma bildirýändigi tassyklandy. Munuň özi Owganystana elektrik energiýany üstaşyr geçiriji ýurt hökmünde öz kuwwatlyklaryny durmuşa geçirmäge we onuň sebitleýin gatnaşyklara goşulmagyna mümkinçilik berer.
Türkmenistan-Owganystan-Pakistan-Hindistan gaz geçirijisiniň gurluşygynyň ähmiýetine ünsi çekip, belent mertebeli myhman owgan tarapynyň bu möhüm taslamanyň durmuşa geçirilmegine üýtgewsiz ygrarlydygyny hem-de onuň ýerine ýetirilmegi üçin zerur tagallalary etjekdigini nygtady. Prezident Mohammad Aşraf Ganiniň belleýşi ýaly, bu iri taslamanyň gurluşygyna girişilmegi owgan halkynda uly ruhubelentlik döretdi. Iri halkara işewür we maliýe düzümleriniň uly gyzyklanmalaryna mynasyp bolan TOPH gaz geçirijisiniň taslamasy sebitiň ýurtlarynyň durmuş-ykdysady taýdan düýpli özgerdilmegine mümkinçilik berer. Onuň amala aşyrylmagy bilen beýleki sebitleýin taslamalaryň ýerine ýetirilmegi üçin zerur mümkinçilikler emele geler.
Ulag we aragatnaşyk ulgamy boýunça hyzmatdaşlygyň hem möhüm ähmiýeti bardyr. Owganystan Türkmenistanyň bu ugurdaky halkara başlangyçlaryny we tekliplerini hemmetaraplaýyn goldaýar.
Owganystanyň Baştutanynyň belleýşi ýaly, bu gezekki gepleşikleriň dowamynda dürli pudaklar, şol sanda Türkmenistana owgan mermerini ugratmak boýunça ikitaraplaýyn gatnaşyklary ýola goýmagyň mümkinçilikleri ara alnyp maslahatlaşyldy.
Iki döwletiň arasyndaky serhediň hoşniýetli goňşuçylyk we dostluk gatnaşyklary serhedine öwrülýändigini kanagatlanma bilen belläp, belent mertebeli myhman Owganystanyň dürli ugurlar boýunça netijeli gatnaşyklary ösdürýän Türkmenistany ýakyn goňşy we ygtybarly hyzmatdaş hasaplaýandygyny nygtady.
Däp bolan medeni-ynsanperwer gatnaşyklarynyň ähmiýeti barada aýtmak bilen, Prezident Mohammad Aşraf Gani Türkmenistanyň Lideriniň bu gatnaşyklary, hususan-da, bilim we ylym ulgamyndaky hyzmatdaşlygy mundan beýläk-de pugtalandyrmak boýunça Türkmenistanyň Lideriniň teklibini oňlaýandygyny belledi.
Ozal gazanylan ikitaraplaýyn ylalaşyklaryň yzygiderli durmuşa geçirilýändigini belläp, owgan Lideri anyk netijelere gönükdirilen iki ýurduň arasyndaky gatnaşyklaryň sazlaşykly ösýändigini aýtdy.
Şeýle hem owgan tarapynyň Bitarap Türkmenistanyň Owganystandaky ýagdaýy parahatçylykly ýol bilen kadalaşdyrmak boýunça edýän tagallalaryna ýokary baha berýändigi, şeýle hem onuň iki ýurduň we halklaryň arasyndaky dostluk, netijeli hyzmatdaşlyk gatnaşyklarynyň berkidilmegini şertlendirýändigi bellenildi.
Sözüniň ahyrynda Prezident Mohammad Aşraf Gani mjhirli kabul edilendigi we gepleşikleriň ýokary guramaçylyk derejesi üçin tüýs ýürekden hoşallyk bildirip, Türkmenistanyň Prezidentine we tutuş türkmen halkyna iň gowy arzuwlaryny aýtdy.
Giňişleýin düzümdäki duşuşyk tamamlanandan soň ikitaraplaýyn resminamalara gol çekmek dabarasy boldy.
Ylym-bilim babatda hyzmatdaşlyk etmek hakynda Magtymguly adyndaky Türkmen döwlet uniwersiteti (Türkmenistan) bilen Jowuzjan uniwersitetiniň (Owganystan Yslam Respublikasy) arasynda Ylalaşyga, Türkmenistanyň Daşary işler ministrligi bilen Owganystan Yslam Respublikasynyň Daşary işler ministrliginiň arasynda hyzmatdaşlyk etmegiň 2018-2019-njy ýyllar üçin hyzmatdaşlyk Maksatnamasyna; Owganystan Yslam Respublikasynyň Badhyz we Jowuzjan welaýatlaryna türkmen elektrik energiýasyny ibermek boýunça hyzmatdaşlyk etmek barada Türkmenistanyň Energetika ministrligi bilen Owganystan Yslam Respublikasynyň Energetika we suw hojalygy ministrliginiň arasynda Ylalaşyga; Haly senagatynda hyzmatdaşlyk etmek hakynda Türkmenistanyň Hökümeti bilen Owganystan Yslam Respublikasynyň Hökümetiniň arasynda özara düşünişmek hakyndaky Ähtnama; Halkara awtomobil gatnawlary hakynda Türkmenistanyň Hökümeti bilen Owganystan Yslam Respublikasynyň Hökümetiniň arasynda Ylalaşyga; Türkmen-owgan döwlet serhedinden Ymamnazar-Akina stansiýalarynyň arasynda demir ýol gatnawyny guramagyň Kadalaryna; Türkmen-owgan döwlet serhedinde halkara demir ýol geçiriş ýeri hakynda Türkmenistanyň Hökümeti bilen Owganystan Yslam Respublikasynyň hökümetiniň arasynda Ylalaşyga gol çekildi.
Soňra bu ýere ýygnananlaryň şowhunly el çarpyşmalary bilen Prezidentler Gurbanguly Berdimuhamedow we Mohammad Aşraf Gani Türkmenistanyň we Owganystan Yslam Respublikasynyň Bilelikdäki Beýannamasyna gol çekdiler.
Resminamalara gol çekmek dabarasy tamamlanandan soň, iki ýurduň döwlet Baştutanlary metbugat wekilleriniň öňünde çykyş etdiler.
Ýokary derejede geçirilen duşuşygyň jemini jemläp, Gurbanguly Berdimuhamedow özüniň owgan kärdeşine geçirilen many-mazmunly gepleşikler we netijeli hyzmatdaşlyga taýýarlyk üçin tüýs ýürekden minnetdarlyk bildirdi. Şunuň bilen baglylykda, Türkmenistanyň Lideri netijeli gepleşikleriň barşynda ikitaraplaýyn gatnaşyklaryň ähli meseleleriniň ara alnyp maslahatlaşylandygyny belledi.
Gepleşikleriň barşynda sebitdäki ýagdaýlara möhüm ornuň berlendigini aýdyp, Türkmenistanyň döwlet Baştutany taraplaryň sebitleýin we halkara syýasatynyň möhüm ugurlaryna ünsüň çekilendigini belledi. Sebitdäki işleriň ýagdaýyna aýratyn ähmiýet berildi. Şunuň bilen baglylykda, Merkezi Aziýada we serhetdeş sebitlerde pugta parahatçylygy, hoşniýetli goňşuçylygy we durnuklylygy üpjün etmek maksady bilen, bilelikdäki tagallalary yzygiderli artdyrmagyň, dünýä hojalyk gatnaşyklaryna işjeň goşulmagyň zerurdygy bellenildi.
Gurbanguly Berdimuhamedowyň köpçülikleýin habar beriş serişdeleriniň wekillerine habar berşi ýaly, Türkmenistan bilen Owganystan ýüze çykýan ähli jedelleri we gapma-garşylyklary diňe parahatçylykly, syýasy serişdeler arkaly çözmek, Birleşen Milletler Guramasyna, beýleki halkara düzümlerine hemmetaraplaýyn goldaw bermek baradaky garaýyşlaryny tassykladylar. Biziň döwletlerimiz bu ugurda degişli guraly döretmäge bilelikde mynasyp goşant goşarlar.
Halkara terrorçylygyna, ekstremizme, neşeleriň bikanun dolanyşygyna, serhetüsti jenaýatçylyga garşy göreşmek maksady bilen, taraplar bu ugurda ikitaraplaýyn bolşy ýaly, halkara guramalarynyň çäklerindäki hyzmatdaşlygy dowam ederler.
Owganystanyň ykdysadyýetini çalt we netijeli dikeltmek ýurtdaky ýagdaýy durnuklaşdyrmagyň örän möhüm şerti bolup durýandygyny belläp, Türkmenistanyň Lideri munuň üçin owgan tarapynyň gatnaşmagynda iri üpjünçilik ulgamlarynyň taslamalaryny, hususan-da, energetika we ulag ýaly örän möhüm ugurlarda taslamalary durmuşa geçirmegiň zerurdygyny aýtdy.
Bu ýerde gürrüň, ilkinji nobatda, Türkmenistan–Owganystan–Pakistan–Hindistan gaz geçirijisiniň gurluşygy barada barýar. Häzirki döwürde bu taslama iş ýüzünde amala aşyrylýar. Gaz geçirijiniň türkmen bölegini gurmak boýunça işler alnyp barylýar. Bu işler ylalaşylan möhletlerde tamamlanar. Şunuň bilen baglylykda, döwlet Baştutanymyz TOPH taslamasyny goldandygy we ony amala aşyrmak üçin ähli kömegi bermäge taýýardygy üçin, owgan kärdeşine minnetdarlyk bildirdi.
Şeýle hem gepleşikleriň dowamynda Türkmenistan–Owganystan demir ýolunyň gurluşygynyň alnyp barlyşy ara alnyp maslahatlaşyldy. Geçen ýylyň güýzünde bu demir ýoluň Atamyrat–Ymamnazar–Akina ugry boýunça birinji tapgyrynyň gurluşygy tamamlandy. Häzirki wagtda taraplar bu gurluşygy Owganystanyň çäklerinde, Täjigistanyň serhedine çenli dowam etmek meseleleri boýunça işjeň hyzmatdaşlyk edýärler.
Türkmen elektrik energiýasyny Owganystana ibermek hem geçirilen gepleşikleriň örän möhüm meselesine öwrüldi. Elektrik stansiýalarynyň we owgan tarapynda goşmaça kuwwatlyklary gurmagyň hasabyna elektrik geçiriji ulgamlary giňeltmek boýunça bilelikdäki işler ara alnyp maslahatlaşyldy.
Türkmenistanyň Lebap we Mary welaýatlarynda gurlan täze energiýa kuwwatlyklaryny göz öňünde tutup, Owganystana iberilýän elektrik energiýasyny birnäçe esse artdyrmaga mümkinçik dörär diýip, Türkmenistanyň Lideri sözüni dowam etdi. Şonuň ýaly-da, biz türkmen elektrik energiýasyny Owganystanyň çäkleriniň üsti bilen aňryk–sebitiň beýleki döwletlerine ibermäge taýýar. Türkmenistan–Owganystan–Pakistan hem-de Türkmenistan–Özbegistan – Täjigistan – Owganystan –Pakistan ugry boýunça bu taslamalar Merkezi we Günorta Aziýa ýurtlarynyň elektrik geçiriji ulgamlaryny birleşdirmäge niýetlenendir.
Gurbanguly Berdimuhamedow Prezident Mohammad Aşraf Ganä Owganystanyň gatnaşmagynda, şol sanda sebitleýin görnüşleriň çäklerinde sebit hem-de halkara üpjünçilik ulgamlarynyň taslamalaryny amala aşyrmaga işjeň ýardam bermegi Türkmenistanyň maksat edinýändigi barada aýdandygyny mälim etdi. Şunuň bilen baglylykda, Türkmenistanda şu ýylyň noýabrynda Owganystan boýunça nobatdaky 7-nji Sebit ykdysady maslahatyny geçirmäge degişli möhüm meseleleri hem ara alnyp maslahatlaşyldy.
Türkmenistan talyplary okatmakda, ykdysadyýetiň we durmuş ulgamynyň dürli ugurlary üçin ýokary hünärli milli işgärleri taýýarlamakda, ýurduň çäklerinde durmuş maksatly desgalary gurmakda goňşy döwlete kömek bermegini geljekde hem dowam eder diýip, Türkmenistanyň Lideri belledi.
Gepleşikleriň dowamynda özara haryt dolanyşygyny giňeltmek boýunça bilelikdäki tagallalary artdyrmak, bu ugurdaky hyzmatdaşlygyň täze ugurlaryny döretmek boýunça bilelikdäki tagallalary işjeňleşdirmek hakynda ylalaşyk gazanyldy.
Ynsanperwer ugurda, ýagny ylym, medeniýet, bilim we sport ulgamlarynda hem ysnyşykly hyzmatdaşlyk dowam etdiriler.
Şu ýylyň 17–27-nji sentýabrynda Aşgabatda Ýapyk binalarda we söweş sungaty boýunça V Aziýa oýunlary geçiriler diýip, bellemek bilen, Gurbanguly Berdimuhamedow owgan kärdeşini onuň dabaraly açylyşyna çagyrdy. Biz bu Oýunlara diňe bir iri halkara ýaryşlary hökmünde garaman, eýsem Aziýa yklymynyň döwletleriniň we halklarynyň arasynda dost-doganlyga, hyzmatdaşlyga we özara düşünişmäge gönükdirilen waka hökmünde hem seredýäris diýip, Türkmenistanyň döwlet Baştutany belledi.
Owganystanyň Prezidenti bilen gepleşikleriň netijelerine kanagatlanma bildirip, Türkmenistanyň Prezidenti ikitaraplaýyn resminamalar toplumyna gol çekilmegi bu gezekki duşuşygyň iki doganlyk döwletiň we halkyň arasyndaky gatnaşyklaryň berkligini we bozulmazlygyny görkezendigini belledi. Häzirki döwürde bu gatnaşyklar hoşniýetli goňşuçylyk, deňhukuklylyk we birek-birege hormat goýmak däpleri esasynda ösdürilýär diýip, Gurbanguly Berdimuhamedow belledi we tutuş owgan halkyna iň gowy arzuwlaryny aýtdy.
Türkmenistanyň Lideri şu günki geçirilen gepleşikleriň dowamynda türkmen tebigy gazyny we elektrik energiýasyny eksport etmegiň täze halkara ugurlarynyň mümkinçilikleri baradaky teklipleriň öňe sürlendigini belledi. Şunlukda, Türkmenistan özüniň tebigy serişdelerini dünýä ýurtlarynyň we tutuş adamzadyň bähbidine gönükdirmäge taýýardygy baradaky başlangyjy öňe sürýär.
Şunuň bilen baglylykda, halkara gaz geçirijileriniň gurluşygy bilen bir hatarda demir ýol we awtomobil ulaglarynyň gatnawlaryny ýola goýmagyň mümkinçiliklerini öwrenmek möhümdir diýip, Türkmenistanyň Prezidenti sözüni dowam etdi. Bu ugurdaky halkara hyzmatdaşlygynyň ösdürilmegi, elektrik we gaz geçirijileriň täze ulgamlarynyň gurluşygy diňe biziň iki ýurda däl, eýsem, sebitiň döwletlerine ykdysady bähbit getirer.
Duşuşygyň dowamynda Owganystanyň Prezidentiniň owgan halkynyň TOPH gaz geçirijisiniň gurluşygyna ägirt uly gyzyklanma bildirýändigi we onuň ulanmaga berilmegine sabyrsyzlyk bilen garaşýandygy barada aýdanlaryny ýatlap, döwlet Baştutanymyz halkyň isleginiň amala aşyrylmagynyň döwrüň möhüm talabydygyny belledi. Bu ugurda alnyp barylýan işleriň netijeliligini üpjün etmek maksady bilen, bilelikdäki tagallalaryň zerurdygyny aýdyp, Türkmenistanyň Prezidenti Gurbanguly Berdimuhamedow Türkmenistanyň öňe sürýän başlangyçlarynyň, şeýle hem Türkmenistanyň abraýly halkara guramalary, hususan-da BMG bilen hyzmatdaşlyk meselelerine çynlakaý garaýşy dünýä giňişliginde giň seslenmä eýe bolýandygyny belledi. Munuň özi türkmen tarapynyň halkara derejesinde amala aşyrýan işleriniň möhümdiginiň we ähmiýetlidiginiň nobatdaky subutnamasydyr.
Soňra Owganystan Yslam Respublikasynyň Prezidenti köpçülikleýin habar beriş serişdeleriniň wekillerine ýüzlenme bilen çykyş etdi. Geçirilen gepleşikleriň netijeleri barada aýdyp, owgan Lideri onuň çuň many-mazmuna we netijeli häsiýete eýe bolandygynybelledi. Soňky ýyllarda iki ýurduň arasyndaky hyzmatdaşlyk has netijeli we yzygiderli alnyp barylýar hem-de ähli ugurlar boýunça sazlaşykly ösdürilýär. Bilelikdäki birnäçe taslamalaryň durmuşa geçirilmegi munuň aýdyň subutnamasydyr.
Owganystan Yslam Respublikasynyň Baştutanynyň belleýşi ýaly, ýokary derejede geçirilen duşuşygyň dowamynda iki ýurduň we halklaryň arasyndaky dost-doganlyk gatnaşyklarynyň häzirki ýagdaýy we geljekki ugurlary ara alnyp maslahatlaşyldy. Türkmenistanyň halkara hyzmatdaşlygynyň işjeňleşdirilmegine gönükdirilen oňyn başlangyçlarynyň möhümdigini belläp, Mohammad Aşraf Gani olaryň durmuşa geçirilmeginde Owganystanyň üstaşyr geçiriji ýurt hökmündäki ähmiýetini nygtady. Şunuň bilen baglylykda, owgan Lideri türkmen tarapynyň başlangyjy bilen gurulýan Türkmenistan-Owganystan-Pakistan-Hindistan gaz geçirijisiniň ähmiýetini, onuň ulanylmaga berilmegi bilen sebitiň ýurtlarynyň durmuş-ykdysady taýdan ösüşine oňyn täsirini belledi. Owganystanyň halky bu iri taslamanyň durmuşa geçirilmegine uly umyt bildirýär we onuň ulanmaga berilmeginiň şaýady boljakdygyna ynanýar diýip, owgan Lideri aýtdy.
Owgan tarapynyň sebitleýin hyzmatdaşlygyň ösdürilmeginde möhüm ähmiýeti bolan bilelikdäki iri taslamalaryň mundan beýläk-de durmuşa geçirilmegine uly gyzyklanma bildirýändigini belläp, Owganystanyň Prezidenti gazanylan ikitaraplaýyn ylalaşyklary iş ýüzünde durmuşa geçirmekde döwlet Baştutanymyz Gurbanguly Berdimuhamedowyň aýratyn tagallasyny nygtady.
Üstaşyr geçelgeleri ösdürmekde biziň ýurtlarymyza möhüm ornuň degişlidigini belläp, belent mertebeli myhman bu ugurdaky ikitaraplaýyn we köptaraplaýyn esasda ýola goýulýan hyzmatdaşlygyň ösdürilmeginiň wajypdygyny aýtdy. Şunuň bilen baglylykda, owgan Lideri Owganystanyň Türkmenistanyň abraýly halkara guramalarynyň, öňi bilen bolsa BMG-niň çäklerinde öňe sürýän başlangyçlaryny goldaýandygyny we Aziýa sebitinde parahatçylygyň, howpsuzlygyň we durnukly ösüşiň üpjün edilmeginde möhüm ähmiýeti bolan häzirki zamanyň derwaýys meselelerini oňyn çözmek maksady bilen mundan beýläk-de tagalla etjekdigini nygtady.
Elektroenergetika ulgamyndaky türkmen-owgan gatnaşyklarynyň meselelerine degip geçmek bilen, belent mertebeli myhman öz ýurdunyň, öňi bilen bolsa onuň senagatynyň, oba hojalygynyň, ýangyç-energetika pudagynyň ösmegi üçin has-da ähmiýetlidigini nygtady. Gurbanguly Berdimuhamedow bilen sebitara ykdysady gatnaşyklaryň meseleleri boýunça pikir alyşmalaryň geçirilendigini aýdyp, owgan Lideri geljekde türkmen elektroenergiýasyny Owganystanyň üsti bilen Pakistana ugratmak üçin şertleriň dörediljekdigine, iki ýurduň hyzmatdaşlygynyň bolsa sebitiň beýleki ýurtlarynyň ykdysady ösüşine oňyn täsir etjekdigine, tebigy serişdeleriň netijeli ulanyljakdygyna ynam bildirdi.
Türkmen-owgan serhediniň netijeli hyzmatdaşlyk we dost-doganlyk gatnaşyklaryň serhedi bolup durýandygyny belläp, Owganystanyň Baştutany öz ýurdunyň bu ugurda, hususan-da, iki ýurduň arasyndaky gümrük geçelgelerini, döwrebap söwda düzümini döretmek meselelerini çözmekde özara gatnaşyklary dowam etmäge taýýardygyny tassyklady. Şunuň bilen baglylykda, Owganystanyň serhetýaka etraplaryna ugradylýan elektrik energiýasynyň möçberlerini ýokarlandyrmagyň mümkinçilikleri ara alnyp maslahatlaşyldy.
Owgan tarapynyň ulag ulgamynda iri taslamalary durmuşa geçirmäge, şol sanda Demirgazyk-Günorta, Gündogar-Günbatar ulag-üstaşyr geçelgelerini işjeňleşdirmäge bolan gyzyklanmalaryny tassyklap, belent mertebeli myhman Owganystanyň ulag geçelgelerini döretmekde we ikitaraplaýyn söwda-ykdysady gatnaşyklaryny ösdürmekde ulag geçelgeleriniň döredilmegini üpjün edýän geografiki ýagdaýyny aýratyn belledi.
Owgan tarapynyň ähli ugurlar boýunça hyzmatdaşlygy ösdürmäge taýýardygyny tassyklap, Owganystanyň Prezidenti hormatly Prezidentimiz Gurbanguly Berdimuhamedow bilen ýokary derejede geçirilen duşuşyklaryň çäklerinde gazanylan ylalaşyklaryň iki ýurduň arasynda ynanyşmak we birek-birege hormat goýmak esasynda alnyp barylýan hyzmatdaşlygy mundan beýläk-de yzygiderli ösdürmäge ýardam berjekdigine ynam bildirdi.
Aşgabadyň täze Halkara howa menziliniň binagärlik aýratynlyklaryna we döwrebap mümkinçiliklerine, şeýle hem Ýapyk binalarda we söweş sungaty boýunça Aşgabatda geçiriljek V Aziýa oýunlarynyň taýýarlyk derejesine haýran galýandygyny belläp, Prezident Mohammad Aşraf Gani iri sport çäresiniň Türkmenistanda ýokary derejede geçiriljekdigine hem-de onuň ýurda dünýä derejesindäki sport şöhratyny getirjekdigine ynam bildirdi.
Jemleri boýunça möhüm resminamalara gol çekilen gepleşikleriň örän netijeli bolandygyny belläp, Prezident Mohammad Aşraf Gani Türkmenistanyň Prezidentini özi üçin amatly islendik pursatda Owganystana gelmäge çagyrandygyny aýtdy.
Duşuşygyň ahyrynda owgan Lideri özüniň hormatly Prezidentimiz Gurbanguly Berdimuhamedowa berk jan saglyk, asylly işinde uly üstünlik, türkmen halkyna bolsa abadançylyk we gülläp ösüş arzuw etdi.
Şol gün belent mertebeli myhman Köpetdagyň etegindäki gözel künjekde ýerleşýän Türkmenistanyň Prezidentiniň Ahalteke atçylyk toplumyna tarap ugrady.
Ady rowaýata öwrülen, dünýäde beýik şöhratyň eýesi bolan bedewler çeýeligiň, gözelligiň we öz eýesine wepalylygyň nusgasy bolup durýarlar. Berkarar döwletimiziň bagtyýarlyk döwründe Watanymyzyň täze belent maksatlara bolan ynamly gadamyny alamatlandyrýan bedewler ýurduň ösüşiniň baş nyşanyna öwrüldi.
Prezident Mohammad Aşraf Gani iri atçylyk merkezini uly gyzyklanma bilen synlady. Bu ýerde “Behişdi bedewleri” saklamak, köpeltmek we sport ýaryşlaryna taýýarlamak hem-de nesilleriň, çapyksuwarlaryň täze nesillerini ýetişdirmek üçin ähli zerur şertler döredildi.
Belent mertebeli myhmana ahalteke bedewleriniň iň ajaýyplary görkezildi. Dostlukly ýurduň Lideri bedewleriň çeýeligine, gözelligine, şeýle hem at çapmagyň gadymy sungatynyň ýaş çapyksuwarlar tarapyndan aýawly saklanýandygyna has aýdyňlygy bilen göz ýetirdi.
Owganystan Yslam Respublikasynyň Prezidenti türkmen atşynaslarynyň yhlasyndan dörän we umumy dünýä medeniýetiniň möhüm bölegine öwrülen bedewleriň gaýtalanmajak gözelligine haýran galýandygyny belledi. Ol at üstündäki milli oýunlary häzirki döwürde kämil derejede ösdürýän atly ýigitleriň çykyşlaryna uly höwes bilen tomaşa etdi.
Günüň ikinji ýarymynda Owganystanyň Prezidenti Aşgabadyň günorta-günbatar künjeginde ýerleşýän we Watan goragçylary bolan milli Gahrymanlaryň ýadygärligine, şeýle hem 1948-nji ýylyň Aşgabat ýer titremesinde gurban bolanlar hakyndaky hakydany ebedileşdiren “Halk hakydasy” Ýadygärlikler toplumyna geldi. Bu ýerde Prezident Mohwammad Aşraf Gani “Baky Şöhrat” ýadygärligine gül dessesini goýdy we Ýadygärlikler toplumynyň çäginde ýerleşýän “Watan mukaddesligi” muzeýiniň gymmatlyklary bilen tanyşdy. Şeýle hem ol şol ýerdäki hormatly myhmanlar üçin niýetlenen Kitapda ýadygärlik ýazgy galdyrdy.
Agşam belent mertebeli myhmanyň hormatyna Türkmenistanyň Prezidenti Gurbanguly Berdimuhamedow resmi agşamlyk naharyny berdi. Onda iki ýurduň döwlet Baştutanlary söz sözlediler.
Agşamlyk nahar tamamlanandan soň, iki ýurduň Liderleri birek-birek bilen mähirli hoşlaşyp, şu günki duşuşygyň we onuň netijesi boýunça gazanylan ylalaşyklaryň ikitaraplaýyn bolşy ýaly, tutuş sebitiň abadançylygynyň bähbidine laýyk gelýän döwletara gatnaşyklaryna kuwwatly itergi berjekdigine ynam bildirdiler.
Türkmenistana bolan resmi saparyny tamamlap, Owganystan Yslam Respublikasynyň Prezidenti Mohammad Aşraf Gani Aşgabadyň Halkara howa menziline geldi we Aşgabatdan ugrady.


c: text/html

text:
Stol üstünde oýnalýan tennis boýunça milli ýaryşda ýaş türgenler üstünlik gazandylar
Stol üstünde oýnalýan tennis boýunça Türkmenistanyň çempionatynyň netijesi soňky döwürde sportuň şu görnüşiniň ussatlarynyň- öňbaşçylarynyň ornuna ýaşlaryň gelýändigini görkezdi. Zenanlaryň arasynda ýekelikde oýnamak boýunça bäsleşikler muňa bir mysal bolup biler, onda aşgabatly birinji sport derejeli 14 ýaşly Ýelena Malsewa ynamly ýeňiş gazandy.
Çempionatda meýdança eýeleri hökmünde erkekler we zenanlar toparlarynyň hersinden ikisi gatnaşan paýtagtly kiçi raketka ussatlarynyň çakylygyna Balkan, Daşoguz, Lebap we Mary welaýatlarynyň ýygyndylary seslendiler. Ýaryş şahsy--toparlaýyn görnüşde geçirildi, onuň netijesi boýunça halkara derejesindäki ýaryşlarda çykyş etmek üçin milli ýygyndy toparyň agzalary belli bolar. Indi bolsa, 2017-nji ýylda özüni tanadan ýeňiji barada gürrüňe dolanalyň.
Ýelena Malsewa 13 ýaşynda Türkmenistanyň geçen ýylky çempionatda kümüş medal eýeläp, zehinli türgendigini görkezipdi. Şondan ýarym ýyl geçensoň ýurt Garaşsyzlygynyň 26 ýyllygyna bagyşlanan ýaryşda hormat münberiniň ýokarky gatyna çykdy. Ine, bu gezegem öňe saýlanmagyň hötdesinden geldi.
Özi-de Ýelena diňe bir ýekelikde däl, eýsem toparlaýyn bäsleşikde-de ýeňiş gazandy, munda oňa sport ussatlary Enejan Ballyýewa, Oguljennet Nyýazgylyjowa hem-de özi ýaly birinji derejeli we zehinli türgen Meňli Durdyýewa dagy kömek etdiler. Bu üstünlikler Ýe. Malsewa sport ussadynyň kadasyny doldurmaga mümkinçilik berdi.
Ýurdumyzyň iki gezek çempiony Ýelena halkara ýaryşlarynda-da üstünlik gazandy. Ol 2015 we 2016-njy ýyllarda Brest galasynyň goragçylarynyň hatyrasyna her ýyly geçirilýän halkara ýaryşa gatnaşyp, iki gezegem ilimize altyn medally dolanyp geldi.
Türgeniň tälimçisi Rustam Ahmedowyň aýtmagyna görä, Ýelenanyň üstünliginiň syry onuň erjelliginde we ýeňşe ynamlylygyndadyr. Onuň diňe hüjüm edip oýnamak usuly, ony zenanlar ýygyndy toparda öňbaşçylyga getirdi.
Ýurduň şu ýylky çempionatynda gazanylan ýene netijä üns çekesim gelýär—ol erkekler toparynda bilelikde oýnamakda Ylýas Allananzarowyň ikinji ýeri eýelemegidir. Bary-ýogy dokuz (!) ýaşynda bolsa-da, ol ýaşy hem ussatlygy babatda has özünden has saýrylar bilenem deň derejede bäsleşip bilýär.
Onuň halypasy, sport ussady Raşid Ahmedow ýaş türgeniň ýaryşda ikinji orny eýelemegine kömek etdi. Tälimçiniň aýtmagyna görä, ýakyn wagtda Ylýas Allanazarowam edil Ýelena Malsewa ýaly häzirki çempionlara mynasyp bäsdeş bolar.
Ikinji ýerden başga-da, Raşid Ahmedow şahsy ýaryşda ýeňiş gazandy we toparlaýyn bäsleşikde öz dogany Rawil Ahmedow, şeýle hem Denis Kuzmenko we Dawut Ýakubow bilen bilelikde altyn medala mynasyp boldy. Rawil ikinji altyn medalyny Enejan Ballyýewa bilen bilelikde garyşyk bäsleşikde eýeledi. Ýokarda ady agzalan türgenleriň ählisi-de paýtagtymyzyň toparlarynyň wekilleridir.
Lebaply türgenler hem ýeňiş gazandylar. Adylbek Jumanowyň şägirtleri Nasiba Mämmedowa bilen Ogulsuraý Bekbaýewa zenanlaryň arasynda bilelikde oýnamakda öňe saýlandylar. Altyn medallary eýelän türgenleriň özleri-de halypalyk edip, sportuň şu olimpiýa görnüşine muşdaklara tälim berýärler.
Türkmenistanyň erkekler we zenanlar ýygyndy toparlarynyň baş tälimçilerine indi şu ýylyň maý aýynda Şwesiýanyň Halmstad şäherinde geçiriljek dünýä çempionatynda çykyş etjek ýurdumyzyň ýygyndy toparynyň agzalaryny kesgitlemek galýar.

robotstxt: allowed

filter: keep


text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Walýuta alyş-çalyş amallary
Bankymyz daşary ýurt pulundaky (esasy pul görnüşleri boýunça) pul alyş-çalyş işleriniň giňişleýin sanawyny hödürleýär:
- Türkmenistanyň puly bilen bankyň täjirçilik hümmeti boýunça daşary ýurt pullaryny nagt we nagt däl görnüşinde satyn almak hem-de nagt däl görnüşinde satmak;
- Bir daşary ýurt döwletiniň pulyny beýleki daşary ýurt döwletiniň pulyna satmaklygy;
- Daşary ýurt döwletleriň pul birlikleriniň hakykylygyny barlamak.
Alyş - çalyş nokatlaryň sanawy


text:
Aşgabadyň halkara aeroportynda daşary ýurtlardan barýan ýolagçylaryň goşlary çykyşda berk barlagdan geçirilýär.
Türkmenistanly graždan aktiwisti Natalýa Şabuntsyň Azatlyk Radiosyna aýtmagyna görä, häzirki wagtda ýolagçylaryň goşlary deklarasiýasyz, ýagny erkin geçiş üçin göz öňünde tutulan “ýaşyl koridor” çykalgasynda jikme-jik barlaga sezewar edilip, açyk görnüşde ýörite rentgenden geçirilip, yzýany gümrükçiler tarapyndan elin barlanýar.
Natalýa Şabunts bu ýagdaý bilen 8-nji fewralda Moskwadan Aşgabada dolanyp baranda, ýüzbe-ýüz bolandygyny gürrüň berdi.
“Düýpli barlag her bir adama degişli. Täze düzgüne görä, çemodanyňy açmaly we gözegçilige bermeli. Men düzgünnamanyň görkezilmegi soradym, internetde bar diýdiler. Olar ýolagçylaryň açyk zatlaryny rentgenden geçirýärler, soňra çemodanlary we sumkalary dörüp çykýarlar. Bellemeli ýeri, ellik hem geýmän zatlary elleýärler” diýip, Şabunts aýtdy.
Azatlyk Radiosy Aşgabadyň halkara aeroportynda amala aşyrylýan bu barlaglaryň sebäpleri we haýsy düzgünler esasynda geçirilýändigi barada, aeroportyň resmilerinden häzirlikçe goşmaça maglumatlary we kommentariýalary alyp bilmedi.
Türkmenistanyň Döwlet gümrük gullugynyň resmi websaýtynda çap edilen resmi düzgünnamada, Türkmenistana barýan ýolagçylaryň Aşgabadyň halkara aeroportynda zatlaryny hasaba aldyrmak we tiz hem ýeňilleşdirilen görnüşde geçmek üçin “gyzyl” we “ýaşyl koridor” geçiş sistemalarynyň göz öňünde tutulandygy aýdylyp, “eger gümrükde hasaba aldyrmaly we bardygy barada habar berilmegi hökman harytlaryňyz bolan ýagdaýynda, gyzyl koridory saýlaň”, “ýaşyl koridor” fiziki şahslaryň öz zatlarynyň dilden mälim edilmegi üçin ulanylýar” diýilýär.
Emma resmi düzgünnamada ýolagçynyň ýaşyl koridorda hem barlanmagynyň ähtimaldygy bellenýär.
Natalýa Şabunts Aşgabadyň halkara aeroportyndaky “ýaşyl koridorda” iki sagadyny nobatda geçirendigini, sebäbi gümrükçileriň her bir ýolagçyny jikme-jik barlandygyny belleýär. Onuň sözüne görä, ýolagçylar ilkinji nobatda dermanyň, çilimiň, içgileriň we täze zatlaryň bolup-bolmazlygy barada sorag edilipdir.
“Ilkinji sowal derman barmy diýýärler. Täze zatlar, çilim, içgi barmy diýip soraýarlar. Men barlaga üns berdim, eger kim birnäçe guty süýji alyp barýan bolsa, näme üçin alyp barýaň, söwda etjekmi diýip soraýarlar. Beýleki ýolagçylar munuň mydama şeýledigini, käte geçirmek üçin zat berip gutulmaly bolýandygyny gürrüň berýärler, barlaýanlar käbir süýjüleri ýa-da dermanyň bir gutusyny alyp galýarlar. Bir zenanyň ýaş çagasynyň pampersleriniň her birini açyp elläp çykdylar, soň ony taşlamaly boldy” diýip, Nataliýa Şabunts gürrüň berdi.
Türkmenistanyň gümrük düzgünnamasynda ýurda barýan uçar ýolagçylarynyň gümrük salgydyny tölemezden, adam başyna 60 kilogramdan köp bolmadyk el goşuny geçirmäge, şol sanda 1 kilogramma çenli şaý-sepleri, 1.5 litr alkogol içgileri we 2 paçka çilimi erkin alyp barmaga haky bar.
Dermanlara gezek gelende, Türkmenistanyň gümrük düzgünlerinde ýolagçylaryň öz ýany bilen resept boýunça dermanlary deklarasiýasyz geçirip bilýändigi kepil geçilýär. Muňa garamazdan, Aşgabadyň aeroportunda ýolagçylaryň dermanlarynyň elinden alynmagy bilen bagly ýagdaýlar ýüze çykýar.
Şeýle-de, ýolagçylaryň mobil telefonlarynyň mejbury barlanmagy, elinden alynmagy, şahsy maglumatlaryň eden-etdilikli barlanyp, gümrükçileriň suratlar we şahsy maglumatlar barada kemsidiji soraglaryň edilmegi we ýolagçylaryň el goşlarynyň it bilen barlanmagy ýaly ýagdaýlara duçar bolnandygyny türkmenistanlylaryň ençemesi soňky aýlarda Azatlyk Radiosyna gürrüň berdiler.
Geçen ýylyň noýabr aýynda türkmen metbugaty “Türkmenhowaýollarynyň” başlygyna "işde goýberen kemçilikleri üçin" soňky duýduryşyň we käýinjiň berlendigini habar berdi. Emma kemçilikleriň jikme-jiklerini mälim etmedi.


text:
Türkmenistanda ýaş kadrlary işe ýerleşdirmek boýunça ýörite topar döredildi we geljekde ýaş kadrlara, ýaşaýyş jaýlaryny gurmaklary ýa-da satyn almaklary üçin, ýeňillikli bank karzlaryny almak mümkinçiligini döretmek nazarda tutulýar.
Bu komissiýa türkmenisitanly ýaşlaryň ýurtdaky syýasy-ykdysady ýagdaýlar, sosial meseleler sebäpli barha kän daşary ýurtlarda, ýokary bilim alan ýerlerinde galmaga çalyşýandygy barada ýaýran resmi bolmadyk maglumatlaryň yz ýanyndan döredilýär.
Türkmen hökümeti mundan öň hem ýaş çatynjalara jaý edinmekleri üçin ýeňillikli kredit bermek hakynda döwlet derejesinde karar kabul edipdi, emma ýerli çeşmeler bu kararyň ýerine ýetirilmändigini aýdýarlar.
Hökümet başlygynyň orunbasary Bäşimmyrat Hojamämmedow anna güni geçirilen hökümet maslahatynda Türkmenistanyň we daşary döwletleriň ýokary okuw jaýlaryny tamamlan ýaş hünärmenleri işe ýerleşdirmek boýunça taýýarlanan proýekt hakynda hasabat berdi.
TDH prezident Gurbanguly Berdimuhamedowyň bu mesele boýunça “Pudagara topar döretmek hakyndaky” karara gol çekendigini habar berýär.
Emma muňa garamazdan, täze toparyň soňky onýyllyklarda dörän işsizlik, giň ýaýran korrupsiýa şertlerinde ýaşlary işe ýerleşdirmek, olaryň durmuş şertlerini gowulandyrmak babatda nähili ygtyýarlyklara eýedigi ýa ýaş kadrlaryň jaý meselesiniň häzirki ykdysady kynçylyklar ýagdaýynda haýsy serişdeleriň hasabyna çözüljekdigi anyklaşdyrylmaýar.
Ýaş kadrlary, hususan-da daşary ýurtlaryň okuw jaýlaryny tamamlan ýaşlary işe ýerleşdirmek, olaryň diplomlaryny ykrar etmek barada mundan öňki hökümet maslahatlarynda hem ençeme gezek mesele gozgaldy we görnüşinden, prezidentiň ol meseleleri çözmek barada öňki beren “anyk tabşyryklaryndan” netije çykmadyk bolarly.
Emma döwlet baştutany ýaşlaryň ýokary derejelerde işe çekilmegini “makroykdysady syýasatyň esasy maksatlarynyň biri” hasaplaýar. Şeýle-de Berdimuhamedow “ýaş hünärmenleri işe ýerleşdirmek boýunça... göz öňünde tutulan toplumlaýyn çäreler” durmuşa geçirilse, milli ykdysadyýetiň ähli pudagynyň islegleri doly kanagatlandyrar diýip ynanýar.
Şol bir wagtda prezidentiň diýýän “toplumlaýyn çäreleri” nähili mehanizmler arkaly durmuşa geçiriljek, ýa-da işe ýerleşdirilen ýaş kadrlaryň aljak aýlyklarynyň möçberi nädip ýokarlandyryljak, bular anyklaşdyrmaýar.
Türkmenistanda garaşsyzlygyň başky ýyllaryndan bäri aýlyklaryň derejesi pesligine galýar we daşary ýurtlarda gowy bilim alan ýaşlar, okan ýerlerinde işe ýerleşseler 2-3 müň ýewro, ýa ondan hem ýokary aýlyk alýarlar, Türkmenistanda beýle mümkinçilik ýok diýip, okan ýurdunda işe galan bir türkmen studenti, adynyň aýdylmazlygyny sorap, Azatlyk radiosyna aýtdy.
Azatlygyň ýurt içindäki çeşmeleriniň we ýerli synçylaryň berýän maglumatlaryna görä, Türkmenistanda islendik işe girmek, şol sanda köçe süpüriji bolmak üçinem hökmany suratda “para bermeli” ýa-da degerli tanşyň, arkaň ýa goldawyň bolmaly.
Ikinji tarapdan, daşary ýurtlarda öz hasabyna okan we bilim derejesi ýurt içinde okan ýaşlaryňkydan has tapawutlanýan ýaşlara Türkmenistanda ynamsyz ýa şübheli garaýarlar, olaryň içinde işe girip bilmeýän ýa girse-de, aýlyk, iş şertleri ýa mejbury çäreler bilen baglylykda, uzak işlemän işden çykmaga, okan ýerlerine gitmäge mejbur bolýanlary hem az däl diýip, ýerli synçylar gürrüň berýärler.
Daşary ýurtlarda okan ýaşlaryň öňünden çykýan kynçylyklar, ýaşlaryň tassyklamagyna görä, olaryň diplomlarynyň ýerli häkimiýetler tarapyndan ykrar edilmek proseduralaryndan başlanýar.
"Bu ýerde Türkmenistandaky okuw jaýlarynyň programmalary bilen daşary ýurt okuw jaýlarynyň okuw programmalarynyň arasyndaky tapawutdan başga, para meselesi hem uly bökdençlik döredýär" diýip, Azatlygyň ýerli çeşmeleri habar berýär.


text:
Ewtanaziýa
Ewtanaziýa(euthanasia) - bejerişi bolmadyk keselden ejir çekýän, çydamsyz agyry çekýän adamlaryň öz islegleri ýa-da islegsiz öldürilmegi.Bu adama ölüm getiraýjek dozada ukol edilmegi ýaly görnüşlerde amala aşyrylýar.
Ewtanaziýanyň 2 görnüşi bar: aktiw hem-de passiw ewtanaziýa. Passiw ewtanaziýadoktorlar tarapyndan ýarawsyza ýaşaýyşyny dowam etdirmek üçin edilýän terapiýasyny bes etmek we aktiw ewtanaziýa ýarawsuza doktorlar tarapyndan onuň çalt we agyrysyz ölmegi üçin mediki serişdeleri goýbermekleri. Aktiw ewtanaziýa köplenç doktorlaryň kömegibilen jana kast edilmegini hem degishli edilýär (ýarawsuz adama öz haýyşdy boýunça ömür gysgaltýan dermanlaryň berilmegi).
Mundan başga-da razyçylykly (dobrowol'naya/voluntary); razyçylygy berip bilinmedik (ne dobrowol'naya/non-voluntary) hem-de razyçylyksyz (neproizvol'nyy/involuntary) tapawutlandyrylýar. 1-nji gornüşinde ýarawsuzyň öz razyçylygy/öz haýyşy boýunça edilýär. Bu görüşikanun tarapyndan Belgiýada, Lýüksemburgda, Niderlandiýada, Şweýsariýada hem-de ABŞ-nyň Oregon we Waşington ştatlarynda rugsat berilen. 2-nji görnüşi ýarawsuzyň özüniň razyçylygyny bilip bolmadyk ýagdaýyna (meselem:kiçi çaga). Bu dünýäde hiç ýerde kanuny rugsat berilmedik. 3-nji görnüşi bolsa ýarawsuzyň garşy bolan ýagdaýyndada ulanylanda aýdylýar. Bu termin ilkinji gezek Frensis Bekon tarapyndan öňe sürülip başlanyp, ikinji jahan urşuna çenli giňden ulanylypdyr. Ýöne soňra nasist hereketleri sebäpli bu ideýalar uzak wagtlyk ýapylýar. Belli adamlaryň içinde Zigmund Freýd bejerişi bolmadyk rak keselini bilenson öz Londondaky öýünde 1939-njy ýylda, 19 sany ýerli anesteziýa bilen geçirilen operasiýalaryndan soň çydaman Doktor Şura tarapyndan "öldürilýär"
20-nji asyrlaryň soňlarynda ewtanaziýa has ýiti we köp öňe sürülýän uly meselelerinň birine öwrülýär. Ýöne Gippokrat kasamyna ters gelýär diýip häzire çenli köp ýurtda ulanylyşy ýol berilmedik ölüm usuly bolup durýar.


text:
«Tekiz Yol» — bu logistikanyň ähli ugurlary boýunça maglimaty özünde jemleýän tutuş bir ulgamdyr. Öz söwdasynyň ösmegini isleýän her bir şahs şu ulgamy ulanyp biler we ulanmalydyr.Has köp bilmeli
Biziň serwisimiz Siziň üçin mümkingadar amatly bolar ýaly, Siziň sargyt eden ulagly äkitme görnüşiniň hukuk ýagdaýyny biziň saýtymyzda barlamak mümkinçiligini berýäris.
Местонахождение и статус груза/заявки по номеру договора
Ýüki ugratmagyň deslapky gymmatyny hasaplamak üçin biziň goşundymyzdan peýdalanyň. Ýüki ugratmagyň wariantyny saýlaň we ugruň nokatlaryny görkeziňBahalary bilmek
Siziň ýükleriňizi daşama çygrynda Size hyzmatdaşlygy teklip etmäge biz şatdyrys. Baý hünär tejribämizi we işgärlerimiziň ýokary hünär derejesini, Russiýada, GDA, Aziýa we Ýewropa döwletlerinde hyzmatdaşlar bilen ygtybarly gatnaşyklary ulanyp, ulaglaryň dürli görnüşinde import-eksport ýükleriniň ýokary hilli, öz wagtynda we düşewüntli gowşurylmagyny üpjün edýäris. Aýratyn çemeleşmegiň netijesinde, Siziň söwdaňyzyň hajatlaryny kanagatlandyryp biljek çözgütleri döredip bileris.
Emişeki3587
Müşderileriň sany
Bir aýda1207
Gowşurylan ýükleriň mukdary
Her aýda7500
Tonnadan köp ýük
Ýylda500
Kilometrden köp
Online-kalkulýatordan peýdalanyp, Siziň ýüküňizi daşamagyň deslapky bahasyny bilmekBahalary bilmek
Awtoulag bilen iri gabaraly we howply ýükleri daşap bolýar, şeýle hem gyssagly sargytlary ýerine ýetirip bolýar
Demir ýol boýunça daşama özüniň aýratyn ygtybarlylygy we sygymlylygy bilen tapawutlanýar
Haçan-da ýükleri uzak aralyklara çalt äkitmeli bolsa, awiadaşama ulanylsa amatly bolar
Ýükleri bir şertnama boýunça, ýöne birnäçe usullar bilen ulagly äkitme
Biz ulagly daşama çygrynda bazaryň toplumlaýyn monitoringi bilen meşgul bolýarys
Siziň ýüküňiziň daşalmagyny we ýany bilen ugradylmagyny ýola goýmak boýunça dürli çäreleriň toplumy


text:
Eýran häkimiýetiniň salasyny saýgaryş ýygnagynyň başlygy dünýä derejesinde hamala adam hukukyndan we ynançdyr beýan azatlygyndan arka çykmakda özlerini öňdew saýýan ýurtlaryň dymyp parhsyz oturmaklarynyň saýasynda Myanmaryň zulum astyndaky musulmanlaryna garşy rowa görülýän jenaýatlar yslam dünýäsini matama uçardandyr we adamkärçiligiň hem ýüzüni garaldandyr diýdi.
Şu gün Aýatolla Mahmud haşemi Şahrudi bir beýannama boýunça Myanmardaky musulmanlaryň gyrana berilmegini ýazgaryp Myanmaryň musulmanlarynyň gyrana berilmegi adam hukukyndan arka çykmak ugurda aýdylýan şygarlaryň bütindünýä imerializmiň başga şygarlary ýaly diňe başga ýurtlaryň ylaýtada musulman ýurtlaryň içeri işlerine syýasy we medeni taýdan aralaşmak maksady bilen ileri sürülýänligini mälim edendir diýip nygtady.


text:
Bütindünýä Saglygy goraýyş guramasy Saud Arabystanyna holera babatynda duýduryş berdi
Bütindünýä Saglygy goraýyş guramasy Ýemendäki holera (Mergi) epidemiýasynyň Saud Arabystanyna syçrap biljekdigini duýdurdy
Gurama tarapyndan çap edilen beýannamada resmi Riýatdan çäre görülmegi islendi.
Ýemendäki holera epidemiýasynda 11 hepdede 1700-den gowrak adam ýogaldy, 334 müň adam şol kesel bilen keselledi.
Birnäçe hepde ozal her gün 40-a golaý adam holera sebäpli ýogalan hem bolsa, şol san häzirki wagtda 6 adama çenli peseldi.
Ýemende häzirki wagtda her gün 6 müň adam holera keseli bilen keselleýär.
Ýemendäki epidemiýa goňşy ýurtlara hem howp salýar.
Bütindünýä Saglygy goraýyş guramasy holera wakalarynyň käbir Afrika ýurtlarynda hem gabat gelinendigine ünsi çekdi.


text:
Phenýanyň soňky ýadro synagyndan soň, Günorta Koreýa prezidenti Moon Lae-iniň ýolbaşçylygynda milli howpsuzlyk geňeşiniň mejlisini geçirdi.
Milli howpsuzlyk direktory Çung Eui-yong Seulyň Phenýana basyşy güýçlendirmek üçin mümkin bolan ähli tagallany etjekdigini, şol sanda BMG-nyň täze sanksiýasynyň girizilmegine çenli çäre görjekdigini aýtdy.
"Biziň Birleşen Ştatlar bilen ýaranlygymyz barada aýdylanda, biz ABŞ-nyň iň kuwwatly amerikan strategiki harby aktiwleriniň [Koreýa ýarymadasyna] ýerleşdirilmegi hakynda maslahat ederis" diýip, ol sözüniň üstüni ýetirdi.
Ýaponiýanyň premýer-ministri Şinzo Abe bu ýadro synagynyň “kabul ederlik” däldigini aýtdy.
Ýapon hökümetiniň maglumatyna görä, ABŞ-nyň milli howpsuzlyk geňeşçisi H.R. McMaster Ýaponiýanyň Milli howpsuzlyk geňeşiniň baş direktory Şotarou Taniuçi bilen telefonda gepleşdi.
McMaster Waşingtonyň Ýaponiýany goramaga, şol sanda özüniň ýadro saklaýjy faktory bilen berk durmaga ygrarlydygyny ynandyrdy diýip, beýanatda aýdylýar.
Hytaýyň daşary işler ministrligi Demirgazyk Koreýany “ýalňyş” hereketlerini bes etmäge hem-de BMG-nyň Howpsuzlyk geňeşiniň rezolýusiýalaryny sylamaga çagyrdy.
Russiýa ýadro synagynyň “berk ýazgaryşa mynasypdygyny” aýtdy we gyzyklanýan taraplary “gyssagly dialoga dolanmaga” çagyrdy.


text: Berkarar döwletimiziň bagtyýarlyk döwründe Hormatly Prezidentimiziň alyp barýan her bir asylly işi türkmen halkyna bolan belent söýgüni äşgär edýär. Milli Liderimiziň türkmen sungatyny ösdürmek, kämilleşdirmek, dünýä derejesine çykarmak işleri her bir adamyň döredijilikli işlemegine badalga berýär. “Mirasa sarpa goýmak, Watany özgertmek” diýlip yglan edilen 2016-njy ýylda Türkmenistanyň Döwlet çeperçilik akademiýasynda ýaşlaryň ukyp-başarnyklaryny has-da ýüze çykarmak maksady bilen zehinli talyplardan düzülen “Gujurly ýaşlar” topary döredildi. Bu topar ýüzden hem gowrak agzany özünde jemleýär. Ýylyň dowamynda toparyň agzalarynyň her biri nusgalyk galjak eserleri döretmäge synanyşdylar. Döredilen eserlerden talyplaryň yhlas bilen zähmet çekendigini duýmak bolýar. Ýaşlar çuň mazmunly eserleri uly ölçeglerde ýerine ýetirmegi başardylar. Elbetde, bu ussat halypa mugallymlarymyzyň talyplaryň gursagyna guýan biliminiň ýerine düşendigini görkezýär. Gujurly ýaşlar taryhy wakalary, belli şahsyýetleriň gahrymançylykly keşplerini, türkmen milli däp-dessurlaryny, gözel tebigatymyzyň künjeklerini, ahal-teke bedewimizi, bagtyýarlyk döwrümizi we medeni mirasymyzy wasp edýän işleri, şeýle hem ýaşaýyş-durmuş üçin amatly boljak dürli bezeg işleri, döwre bap we gaýtadan rejelenen binagärlik taslamalary ýerine ýetirdiler. Talyplaryň döreden eserlerinden bagtyýarlyk döwrümizi wasp edýän, durmuşy temalar bilen baglanyşykly gündelik durmuşynyň gaýtalanmajak gözel pursatlaryny beýan edýän işler özüne çekýär. Olarda esasy tema maşgala, okuw durmuşy, dynç alyş we adamlaryň şahsy durmuşy bolup durýar. Yhlas Allanazarowyň “Bedew baýramy”, Dilnara Rozyýewanyň “Toý” ýaly işlerinde bagtyýar zamanada ýaşaýan türkmen halkynyň durmuşynyň buýsançdan doly şatlykly, ajaýyp pursatlary janlandyrylýar. Talyplar aýdyň reňkleriň üsti bilen adamlaryň hakyky hereketini, ýagtylygyň we kölegäniň oýnuny, reňk öwüşgini aýdyň bermegi başarýarlar. Şuhrat Baltaýewiň “Garrygala maslahaty”, Kerim Berdiýewiň “Soltan Sanjar Gündogaryň alymlary bilen söhbetdeşlikde” atly nakgaşçylyk işlerinde türkmen taryhynda uly yz galdyran şahsyýetleriň keşbi, şeýle hem taryhy wakalar bilen baglanyşykly dürli pursatlar öz beýanyny tapýar. Berdiýew taryhda ylmyň-bilimiň ösmeginde howandarlyk eden Seljuklar soltanynyň keşbini birnäçe alymlar bilen söhbetdeşlik pursatynda, köşgüň öňünde görkezýär. Giň manyny özünde jemleýän bu nakgaşçylyk eseriň taslama gurluşy deňagramly ýerine ýetirilip, onuň ýagtylyk we kölege, reňk sazlaşygy bize şol pursaty hakyky ýaly göz öňümizde janlandyrmaga kömek edýär. Begmyrat Akynowyň “Alp Arslan”, Maksat Nurmetowyň “Gorkut ata” atly işleri taryhy şahsyýetlerimiziň keşbini realistiki suratlandyrýarlar. “Gorkut ata” atly eserde talyp türkmen halkynyň akyldary, danasy Gorkut ata türkmeniň nusgawy şekilini monumentallyk bilen bermegi başarýar. Gorkut atanyň sag eli bilen depesi goç kelleli hasa daýanmagy, beýleki elindäki kitaby, egninden asylan ýan torbasy dag-düzleri aşyp, halka ýol görkezýän akyldar danadan habar berýär. Haýbatly, çuňňur pikirli we dana garaýyşly Gorkut atanyň eşiginiň epinleriniň jikme-jik ýerine ýetirlişi hem eseriň täsirliligini artdyrýar. “Mirasa sarpa goýmak, Watany özgertmek” ýyly mynasybetli “Amaly-haşam sungaty” kafedrasynyň talyplary “Görogly” şadessany, “Şasenem-Garyp”, “Saýatly Hemra” atly dessanlar boýunça, şeýle hem “Ýartygulak” halk ertekisine bagyşlap keramika işleri döredýärler. Olaryň arasynda Ahmetguly Annageldiýewiň “Ýartygulak” atly kramiki tolpumy dürli ýaşdaky tomaşaçy üçin, aýratyn hem çagalar üçin has gyzykly bolsa gerek. Çünki ertekiniň baş gahrymany Ýartygulagyň tut agajynyň aňyrsyndan gara öýüň ýanynda sakgallary biri-birine daňylan iki sany açgöz myhmanlaryň üstünden gülüşi diýseň täsirli berilýär. Käkilik Hezretgulyýewanyň “Seýit Jemaleddin ýadygärligi” atly keramika işi bolsa türkmeniň taryhy ýadygärliklerinden biri bolan Seýit Jemaleddin ýadygärliginiň keşbine bagyşlanýar. Keramiki küýze nepis, ýylmanak sudury bilen bir hatarda, daşky keşbi, haşam bezegi boýunça hem tapawutlanýar. Küýzäniň bokurdagynda ýerleşdirlen güberçek nagyş we iki gapdalda ýerleşdirilen aždarha kelleleri Seýit Jemaleddin metjidiniň girelgesiniň bezegindäki iki sany aždarhanyň şeklini aňladýar. Haşam küýzäniň göwrüminde şekillendirilen Seýi Jemaleddin ýadygärliginiň daşy keşbi, onuň daş-töweregini gurşap alýan haşamly, çylşyrymly ýerleşdirilen nagyşlar, küýzäniň umumy sudurynyň her bir bölegi ýadygärlige mahsus aýratynlyklary jemleýär. Zähmet temasy boýunça ýerine ýetirilen Merjen Çaryýewanyň “Pagtaçy gelin-gyzlar”, Merdan Abdyrahmanowyň “Gazçylar”, Şagylyç Ataýewiň “Nebitçiler”, Mahym Çerkezowanyň “Gurluşykçylar” ýaly işlerinde ýurdumyzyň has-da ösmeginde uly goşant goşýan, bagtyýarlyk döwrüniň buýsançly türkmen zähmetkeşleriniň çekýän zähmeti aýdyň beýan edilýär. Gujurly ýaşlaryň sergisi çeperçilik akademiýanyň talyplarynyň döwre bap temalara ýüzlenmek bilen, baýry türkmen suratkeşlerimiziň gazanan üstünliklerini döredijilikli peýdalanmaga we olara täzeçe öwüşgünleri bermäge çalyşýandyklaryny äşgär etdi. Hojageldiýewa Bagtygül, Türkmenistanyň Döwlet çeperçilik akademiýasynyň talyby


text:
Birleşen Ştatlar Eýrany azyndan 29 adamy “baş örtgüsini geýmek baradaky hökmany düzgüne garşy çykyp, özleriniň esasy adam hukuklaryny we azatlyklaryny ulanandyklary üçin” tussag etmekde ýazgardy.
Döwlet departamentiniň 2-nji fewraldaky beýanatynda sözçi Heazer Nauert ABŞ-nyň 1979-njy ýyldaky rewolýusiýadan soň girizilen mejbury eşik düzgünine garşy çykýan eýranlylary goldaýandygyny aýtdy.
Bu düzgün aýallaryň saçlarynyň we bedeniniň jemgyýetçilige çykanda örtülgi bolmagyny talap edýär.
“Adamlar öz geçjek eşigini saýlamakda, şeýle-de öz dinlerine isleýişleri ýaly uýmakda erkin bolmaly. Adamlary bu seçgiden mahrum etmek olaryň özbaşdaklygyny we mertebesini peseldýär” diýip, Nauert aýtdy.
Eýran polisiýasy 1-nji fewralda 29 aýaly tussag edendigini, olaryň Yslam respublikasynda jemgyýetçilige çykylanda çadyra geýmek düzgünine protest edip, baş örtgülerini aýrandyklaryny aýtdy.


text:
Meşhur täjik ýazyjysy we geçmişde belli oppozisiýa wekili bolan Bozor Sobir ABŞ-da 79 ýaşynda aradan çykdy.
Sobirowyň aýaly – Gulçehra Sobir Azatlyk Radiosy bilen söhbetdeşliginde onuň 1-nji maýda Seattlyň keselhanasynda öýken näsazlygy sebäpli aradan çykandygyny mälim etdi.
Täjik prezidenti Emomali Rahmon diplomatlara Sobirowyň jesediniň Duşenbä getirilip, jaýlanmagy boýunça gerekli işleri geçirmegi tabşyrdy.
Sobirowyň goşgulary 1970-80-njy ýyllarda, şol wagtky sowet Täjigistanynda uly meşhurlyga eýe bolupdy.
Ol Gorbaçýowyň 1980-njy ýyllaryň ahyrynda başladan reformalarynyň çäginde, Täjigistanyň Demokratik partiýasyna goşulypdy.
Sobirowyň goşgulary iňlis, nemes, ispan, rus we sowet respublikalarynyň beýleki dillerine terjime edilipdi.
Ol Täjigistandaky 1992-97-nji ýyllardaky graždançylyk urşy döwri hökümeti agdyrmak çagyryşlary üçin, 1993-nji ýylda tussag edilipdi.
Sobir özüne bildirilen aýyplamalary ret edip, olaryň syýasy matlap bilen toslanandygyny aýtdy.
Ol dokuz aý türme tussaglygyndan soň, halkara adam hukuk goraýjy guramalaryny tagallasy bilen azat edilipdi. Ol soňundan ABŞ-a emigrasiýa etdi.


text:
Woleýbolçy gyzlar Şweýsariýany 3-0 hasaby bilen ýeňdi
Türk milli ýygyndy zenan woleýbol komandasy toparyndaky üçünji bäsleşiginde hem şu gün sagat 20-00-da Ruminiýa bilen bäsleşer
Türk milli ýygyndy zenan woleýbol komandasy 2018 Dünýä çempionadynyň 2-nji etap Ýewropa seçip alyş bäsleşikleriniň J toparyndaky ikinji bäsleşiginde Şweýsariýany 3-0 hasaby bilen ýeňdi.
Bolgariýanyň paýtagty Sofiýada bolan bäsleşikde Türk milli ýygyndy zenan woleýbol komandasy bäsdeşini 3-0 hasaby bilen ýeňdi
Aý ýyldyzly komanda topardaky birinji bäsleşiginde hem Kosowany 3-0 hasaby bilen ýeňipdi.
Türk milli ýygyndy zenan woleýbol komandasy toparyndaky üçünji bäsleşiginde hem şu gün sagat 20-00-da Ruminiýa bilen bäsleşer.


text:
Kazy Ahmet Burhaneddin
Kazy Ahmed Burhaneddin (Türkçe:Kadı Ahmet Burhanettin) Türkmenleriñ Sivas we Kayseri sebitlerinde 1381-1398-nji ýyllar aralygynda dowam eden begligini esaslandyryjy. Ol 1345-nji ýylda Kaýsaryda doglupdyr. Onuñ kakasy Şemsetdin Mämmet Kaýsarynyñ kazysy bolupdyr. Bu nebere oguzlaryñ Salyr boýundan gelip çykandyr. Burhaneddiniñ atasy Mämmet Horezmden göçüp, Anadolynyñ Kastamonu sebitine (Gara deñziniñ günorta kenarlary) gelipdir. Burhaneddin 4-5 ýaşlaryndan başlap bilim öwrenmäge başlapdyr. Gysga wagtda arapça, parsça ýazmagy we okamagy öwrenipdir. Ol Şamda we Müsürde beýik ylym adamlaryndan sapak alyp, özüniñ ylym derejesini artdyrypdyr. Burhaneddin Ahmet 1364-nji ýylda Kaýsarynyñ kazylygyna bellenipdir. Ol Kaýsaryny edara edýän Eretnaogullary begi Gyýaseddin Mämmediñ gyzyna öýlenipdir. Kazylygy bilen birlikde özüni syýasy sahnada hem görkezip başlapdyr. Eratna begliginiñ gowşamagyndan peýdalanyp goñşy Garamanogullary Kaýsaryny olaryñ elinden alypdyr. Emma Burhaneddin Ahmet Kaýsaryny Garamanogullarynyñ elinden yzyna alypdyr. Bu hyzmaty üçin Eratna begi Aly beg ony 1375-nji ýylda öz wezirligine belläpdir. Eratna begliginiñ ýykylmagy bilen 1381-nji ýylda Kazy Burhanneddin Ahmet Siwasda özüni hökümdar diýip yglan edipdir. Adyna hutba okadypdyr, teññe zikgeledipdir. Burhaneddin Ahmet Yrakdaky, Şamdaky we Anadoludaky musulman döwletlerine ilçi ýollap, öz hökümdarlygyny ykrar etmekleri barada namalar gönderipdir. Kazy Burhaneddin Ahmediñ Müsürdäki Memluk türkmenleriniñ soltanlygy bilen gatnaşyklary dostana ýagdaýda bolmandyr. Sebäbi ol memluklaryñ elinden Malatyýany alypdyr. Memluklaryñ şäheri yzyna gaýdyp almak synanyşygy şowsuz tamamlanypdyr (1389). Kazy Burhaneddin Ahmet Çorumuñ golaýyndaky Kyrkdilim diýen ýerde bolan söweşde Ýyldyrym Baýezidiñ ýolbaşçylygyndaky Osman türkmen goşunyny ýeñipdir (1391). Kyrkdilim söweşinde gazanan ajaýyp ýeñşi Kazy Burhaneddin Ahmediñ şöhratyny Anadola hasam ýaýypdyr. Ol Kastamonu saparynyñ netijesinde öñ osmanlara tabyn bolan käbir ýerleri özüniñ gol astyna alypdyr. Şu ýeñişleriñ yzysüre Kazy Burhaneddin Ahmediñ yzly-yzyna iki oglunyñ ölümüniñ bagyr awusyny çekendigini bellemegimiz gerek. Kazy Burhaneddin Ahmet Teýmirleñe garşy gazaply göreşen türkmen serkerdesidir. Ol Teýmirleñe garşy bileleşigi döretmek üçin Müsürdäki memluk türkmenleriniñ soltany Berkuk, Osman türkmenleriniñ soltany Ýyldyrym Baýezit, Altyn Ordanyñ hany Togtamyş han bilen gepleşikler geçiripdir. Teýmirleñ Hasangalanyñ Çopan köprüsi diýen ýerine gelende bu dörtler bileleşiginiñ garşysyna durup bilmejekdigine düşünipdir. Olary ýeke-ýekeden dargatmagyñ amatlydygyny bilip, ilki Togtamyşyñ üstüne gidipdir. Kazy Burhaneddin Ahmet Teýmirleñe boýun egen türkmen beglerini sylap goýmandyr. 1394-nji ýylyñ ýazynda şeýle beglikleriñ biri bolan Garamanogullarynyñ üstüne ýöriş edipdir. Akgoýunly türkmenleriñ hökümdary Gara Ýülük Osman öz doganlaryna garşy göreşde Kazy Burhaneddin Ahmediñ hyzmatyna giripdir. Ol Burhaneddiniñ iñ bir ynamdar emirleriniñ birine öwrülipdir. Emma Gara Ýülük Osman bilen Burhaneddiniñ aragatnaşyklary ýaramazlaşypdyr. Onuñ sebäpleri barada çeşmelerde gapma-garşy maglumatlar bar. Gepiñ gysgasy 1398-nji ýylda Siwasyñ golaýynda gije bolan söweşde Osman beg Burhaneddini öldüripdir. Kazy Burhaneddiniñ gubury Siwas şäherindedir. Ömrüniñ köp bölegi ýörişlerde geçendigi sebäpli Burhaneddine «Abul Fath» lakamy berlipdir. Çeşmelerde Kazy Burhaneddin alym, adyl soltan, sylag-hormatyñ eýesi hasaplanýan, çydamly, alymlary goldaýan adam hökmünde suratlandyrylýar: «Ulamalar bilen söhbetdeşlik etmekden lezzet alýardy. Hepdede üç gün — Başgün, Sogapgün, we Anna günleri ylmy söhbetleri gurardy». Kazy Burhaneddiniñ ölüm habary Hindistanda ýörişde bolan Teýmir Agsaga-da ýetipdir. Esasy duşmanynyñ biriniñ aradan aýrylandygyna begenen Agsak Teýmir derhal Anadola tarap ümzügini öwrüpdir. Teýmire Kazy Burhaneddiniñ näderejede kuwwatly bir hökümdardygyny şeýle habar beripdirler: «Burhaneddin hiç haçan öz duşmanlarynyñ özüne garşy birleşmegine mümkinçilik bermändir». Erzinjan häkiminiñ 5 müñ, Garamanogullarynyñ 10 müñ, Niksar begi Mahmyt Çelebiniñ 6 müñ, Bafra emiriniñ 2 müñ, mongollaryñ, Diýarbekir we Şam türkmenleriniñ 20 müñ adamly goşuny bilen garşysyna çykanda-da onuñ özüni nähili gorap bilendigi Teýmiri üýşendiripdir. Kazy Burhaneddin Ahmet ýogalansoñ onuñ guran begliginiñ möhüm ähmiýetli Tokat, Niksar, Siwas we Kaýsary şäherleri Osman türkmenleriniñ döwletiniñ golastyna geçipdir. Kazy Burhaneddin Ahmet merkezi häkimiýeti güýçlendiren türkmen hökümdarydyr. Özüne garşy çykanlaryñ gozgalañyny basyp ýatyrmak üçin ol merkezde güýçli goşun saklapdyr. Ömrüniñ köp böleginiñ söweşlerde geçendigine garamazdan, gurluşyk işlerini-de ünsden düşürmändir. Turhalda, Erzinjanda, Niksarda, Kyrşehirde galalar, metjit-medreseler saldyrypdyr. Kazy Burhaneddin hökümdar, serkerde bolmak bilen bilelikde «Siwasly» lakamy bilen goşgy ýazan meşhur türkmen şahyrydyr. Edebiýatçy alym Abdyrahman Mülkamanow «Burhaneddiniñ söz sungaty» /«Edebiýat we sungat», 2001ý. Nowruz aýynyñ 16-sy/ atly makalasynda bu barada şeýle ýazýar: «Ussat şahyr şygyrlar ýazanda, halkyñ dil baýlygyna, sözüñ gudratyna uly sarpa goýupdyr. Sözleriñ açyk-ýapyk bogunlarda gelişlerine, olaryñ sazlaşygyna, çekimsiz sesleriñ öz orunlaryny tapmagyna, gaýtalanýan sözleriñ-sesleriñ biri-birini güýçlendirişine uly üns beripdir. Şahyr şygra girýän sözleriñ ýakyp-ýandyryjy bolmalydygyny nygtapdyr. Her sözüñ, her jümläniñ hyjuw bilen gaýnap durmagyny gazanypdyr. Şahyryñ eserleriniñ ýene bir özboluşly tarapy tejnisler (omonimler) ýa-da söz oýnatmalary bilen bezelenligidir».


text: 1980–90-njy ýyllaryň meşhur “Terminator” filmleriniň täze nusgasynda surata düşjek artistler äşgär edildi. Ozalky filmleriň baş gahrymanlaryny janlandyran Arnold Şwarsenegger bilen Linda Hemiltonyň hem dolanyp gelen täze kinosynyň kastingine Gabriel Luna, Diego Boneta, Natalia Reýes ýaly Golliwudyň ýaş artistler bilen bir hatarda, owadan aktrisa Makkenzi Dewis hem goşuldy. “Terminator”-yň rimeýki boljak bu filme “Dedpul” kinosyny ekranlaşdyran Tim Miller režissýorlyk eder. Eýýäm kastingine başlanan kino “Paramount” şereketiniň garamagynda bolup, ol 2019-njy ýylyň 22-nji noýabrynda tomaşaçylara ýetiriler.


text:
Posted on January 8, 2011 by .
Garañky dünýä
Salam teswirler saýtynyñ agzalary.
Dogrymy aýtsam nämeden bashlajagymam bilemok. Bir tarapdan utanýanam, bir tarapdan kömek soramagam isleýän. Bu ýerdäki akylly we köp zatdan habarly agzalaryñ maslahatlaryny eshitmek isleýän.
Näwagt we näme sebäpli bashlanyny bilemok, ýöne men bu garañky dünýä kem-kem gadam basyp ugranymy takmynan 3-4 ýyllykda duýdum. Garañky dünýä diýýänim körler (kör diýip umumy aýtdym, edil kör dälde shoñ bäri ýany) dünýäsi. Dowamy
Filed under: Bütin Temalar, Durmyş | 4 Comments »
Posted on January 8, 2011 by .
Inçekeseliň köp dermanlara durnukly görnüşiniň üstünlikli bejerlişiniň effektiw usuly
Amerikanyň Birleşen Ştatlarynyň Halkara ösüş baradaky agentligi “Inçekeseliň köp dermanlara durnukly görnüşiniň üstünlikli bejerlişiniň effektiw usuly” atly Jemgyýetçilik aragatnaşyklarynyň maksatnamasynyň başlanýandygyny we oňa kabul edilişigiň açykdygyny habar berýär. Jemgyýetçilik aragatnaşyklary Türkmenistanyň hünärmenleri üçin niýetlenen medeni we hünär taýdan alyş çalyş maksatnamasydyr. Maksatnamanyň 2011-nji ýylyň bahar paslynda Amerikanyň Birleşen Ştatlarynda ýeňijileri üç hepdelik okuwa gatnaşarlar. Dowamy
Filed under: Bütin Temalar, Habarlar, Saglyk | 6 Comments »
Posted on January 6, 2011 by .
Posted on January 5, 2011 by .
Semizlik (adopositas) – bu adamyň organizminde ýagyň çenden aşa köp ýygnanmagydyr. Bu ýagdaý adamyň saglyk ýagdaýyna uly howp salýar.
Semizligiň birnäçe görnüşi bolýar. Onuň birinji görnüşi gönüden-göni iýmit faktory bilen baglanyşyklydyr. Ikinji görnüşi bolsa merkezi nerw ulgamanyň we içki sekresiýa mäzleriniň keslleriniň netijesinde ýüze çykyp bilýär. Dowamy
Filed under: Bütin Temalar, Saglyk | 5 Comments »
Posted on January 5, 2011 by .
Adamlar adatça parazitler barada gürrüň etmäge çekinýärler: başga adamlar bilen gürleşmeg-ä beýle-de dursun, hatda öz içiňden pikir etmek-de biraz hopukdyrýar. Şoňa görä-de, adamyň beýnisini halanmaýan maglumatdan azat etmek üçin, bu barada toslamalaryň ençemesi döreýär. Ýöne şonda-da bileniň ýagşydyr!
Giňden ýaýran toslamalara garap geçeliň. Dowamy
Filed under: Çagalar, Bütin Temalar, Bilim, Saglyk | 4 Comments »
Posted on January 5, 2011 by .
«Saglyk — bu her kimiň özbaşdak ýetmeli belentligidir!» diýen jümle bar. Bu jümle hiç döwürde-de öz döwrebaplygyny ýitirmez. Her bir adamyň durmuş hiliniň ýagdaýy onuň saglyk ýagdaýyna baglydyr. Şonuň üçin-de, sagdyn durmuş ýörelgesinden ýöremek diýseň wajypdyr.
Az hereketli durmuş, kadalaýyk iýmitlenmezlik, dyngysyz ýüregi sardyrýan durmuşy ýagdaýlar, işdäki kynçylyklar, erbet endiklere ýykgyn bolmak, ukyny almazlyk — bularyň bary ne owadanlyga owadanlyk goşýar, ne-de sagdynlygy berkidýär. Bütindünýä Saglygy Saklaýyş (BSG) guramasynyň esasy şygarlarynyň biri şeýle diýýär: Dowamy
Filed under: Bütin Temalar, Durmyş, Saglyk | 2 Comments »
Posted on January 5, 2011 by .
Ýer ýüzünde maýyplyga we ölümçilige getirýän ýürek-damar, onkologiki keseller bilen bir hatarda, süýji keseli hem uly kynçylyklara getirýändir.
Süýji keseli adamzada gadymy zamanlardan bäri bellidir. Bu kesel barada birinji maglumatlar b.e. öň 1550-nji ýyla degişli bolan golýazmalarda duş gelýär.
Keseliň alamatlarynyň biri bolan – näsagyň peşewiniň süýjüligi barada gündogar alymy, lukman Awisenna hem belläp geçipdir. Süýji keseliň häsiýetlendirilmesi gadymy hindi, arap, hytaý ylmy ýazuwlarynda duş gelýär. Dowamy
Filed under: Bütin Temalar, Saglyk | 2 Comments »


text:
Sport
Türkmenistanyň Milli Futbol Ligasy
Sportyñ görnüşleri[üýtget | edit source]
Sport görnüşleri[üýtget | edit source]
Türkmenistanda sportyñ her hili gornüşleri bar olar aşakda:
- Futbol
- Basketbol
- Woleýbol
- Tenis
- Suwda ýuzmek
- Tupen atmak
- At capmak
- Göreş
- Boks
- Tekwando
- Dido
- Ýeñil atletika
- Küşt
- Dzýudo
- Futzal
- Agyr atletika
- Hokkeý
- Motor sportlary
- Welosiped bäsleşigi
- Sambo
Habarlar[üýtget | edit source]
- Aziýa oýunlary
Aşgabat, Bitaraplyk aýynyñ 4-i (TDH) Kataryn paytagyty Dohada gecyan Aziya oyunlarynda shu gun tupenden ok atkam boyunca gecirilen yarysha gatnashyan Igor Pirekeyew Turkmenistanyn topary ucin ilkinji kumush medaly gazandy. Ashgabatdan 35 yashly halkara derejeli sport ussady bu ustunligi 50 metr aralykdan yatyp ok atmak boyunca gecirilen yaryshda gazanmagy bashardy. Yaryshyn shu gornushi boyunca 20 yurtdan sportcularyn 50-si ozara basleshdiler. Olaryn dine 40-sy yaryshyn esasy bolegine cykmagy bashardylar. Igor kwalifikkasion yaryshda 592 ocko toplap ikinji derejani gorkezdi. Fiinalda bolsa ol 100,2 ocko toplap, umumy toplamaly ockonyn bashden birini yygnady we netijede ol jemi 692.2 ocko toplamagy bashardy.
- Turkmenistanyn birinjiligini eyelemek barada yarysh
HTTU bilem "Nebitci" Turkmenistanyn Superkubogy ugrundaky yaryshda ozara baslesherler. Gecen yyl Turkmenistanyn futbol assosiasiyasy tarapyndan yurdumyzyn cempiony we Kubogynyn eyesi ucin esaslandyrlan Superkubogy almak ugrundaky yaryshda Halkara turkmen turk uniwersitetinin futbol topary bilen Balkanabadyn "Nebitci" topary ozara basleshdiler. Yaryshyn ikinji dushushygy Bitaraplyk ayynyn 6-syna aralyk meydancada -Mary shaherinin futbol meydancasynda gecer. Yaryshyn shertlerine layyklykda dushushygyn esasy wagtynda taraplar oyny denme-den tamamlap yagdaylarynda, oyna yene-de 15 minut ybarat iki tapgyr gohular. egerde oyunlar yenede denme-den tamamlanyp, yeniji belli bolmasa, onda FIFA nyn duzgunine layyklykda 11 metrlik jerime urgulary gecirilip Superkubogyn eyesi belli kesgitlener. Final yaryshyna FIFAnyn emini Kakabay Seyidow, onun komekcileri Muhammet Owezdurdyyew we Bagtyyar Atajanow eminlik ederler. HTTU-nyn futbol topary shu yyl yurdumyzyn cempiony boldy we Kubogyny eyeledi. "Nebitci" bolsa milli birinjilik ugrundaky yaryshlarda 4 gezek kumush medala eye boldy. Gecen yyl HTTU Marynyn "Merw" toparyny 4:1 hasabynda utup, Turkmenistanyn Superkubogyny eyelemegi bashardy.
- Suw toplumynyn dabaraly yagdayda acylmagy
Taze olimpiya suw sport toplumy dabaraly yagdayda acyldy. Beyik serdarmyzyn ak patasy bilen acylan toplumyn umumy yapyk meydancasy 24820 ine dordul metrdir. Ol uc binadan ybarat bolup on bash binasynda halkara we olimpiya kadalaryna hemde sportyn suwda oynalyan gornushlerinin dunya federasiyasynyn talaplaryna gabat gelyan iki sany suw howdany yerleshendir. 1nji suw howdanynyn uzynlygy 50 metr ginligi 25 metr cunlugy uc metr bolup bu howdan yuzme, sinhronly yuzme, sport yaryshlaryny gecirmek ucin niyetlenendir. Bu howdanyn umumy meydany 1 250 ine dordul metr bolup gowrumi 3 750 kub metrdir. 2 nji suw howdanynyn uzynlygy 15 metr ginligi 25 metr cunlugy 5 metr bolup bu howdan beyiklikden bokmek ucin niyetlenendir. bina tomashacylar, myhmanlar habar berish serishdelerinin wekilleri we eminler ucin niyetlenen 1792 orunluk gowrume eyedir. Toplumyn orta binasynda turgenleshik tirnashor , woleybol zallary ish otaglary habar berish serishdelerinin wekilleri ucin niyetlenen otaglar, 200 orunlyk restoran yerleshendir. Toplumyn 3 nji binasynda okuw turgenleshik icllerini gecirmek, gelen myhmanlara dync almaklary ucin iki sany suw howdany we tomasha meydancalary yerleshendir. Sheyle hem bu binada cagalan wagtlaryny shatlyk shagalan bilen gecirmek ucin iki sany suw dagjagazy atly atiriksion gurnalandyr. Toplumyn suw howdanyndaky munlerce tonnalyk suwyn agramyny gotermek ucin howdanynyn binyady yorite usul bilen guruldy.
Sepler[üýtget | edit source]
- Turkmenistanyn kusht federasiyasy:
Sport hakda gurrundeshlik:


text:
Täze çip (Sd kart) aljak wagtyňyzyň ýa-da öň alan bolsaňyz, orginalmy ýa-da dälmi bilmek gaty aňsat. Häzirki wagtda dürli dürli çipler bar orginalmy dälmi daşyndan bilip bolmaýar. Telefonda ulanan wagtymyz hem nähilidigi soň soňlar belli bolup başlaýar.
Çip orginalmy näfip bilmeli?
Ilki bilen SD Insight atly android programasyny telefonyňyza ýükläň. Barlamakçy bolýan çipiňizi telefonyza dakyň.
Soňra bolsa SD Insight programany açyp çipiňizi görkeziň eger-de suratdaky ýaly programada marka görkezse onda çip orginaldyr. Eger Unknown ýaly ýazgy çyksa, ýa-da tutýan ýeri çibiňizde ýazylandan başga bolsa onda ol çip orginal däldir. Bu haçanda dükanlardan täze çip aljak wagtyňyz size uly kömek edip biler.
9,415 gezek okaldy


text:
Line Creators Market hakynda öňki temamyzda tanadypdyk. Indi bolsa bu temamyzda nädip Creators Marketa registrasiýa bolmalydygy hakynda ýazalyň!
Bellik: Creators Market üçin Öz LINE hasabyňyzdan girmelisiňiz onuň üçin LINE hasabyňyzda email hasabyňyzy baglangyly bolmalydyr. Eger LINE hasabyňa nädip email baglamaly diýän bolsaň Şu temamyzy okamagy maslahat berýän. http://blog.tsoltanov.com/line-hasaba-email-birikdirmek/
Line Creators Market Registrasiýa üçin aşakdaky ädimleri yzarlaň:
Ilki bilen Şu saýta giriň https://creator.line.me
Gireniňizden soňra garşyňyza şunyň ýaly penjire geler siz Daşy gyzyl çyzykly My Page diýen düwmä basyň.
My page sahypasyna gireniňizden soňra, aşakdaky ýaly sizden login parol sorar. Siz hem ol ýere ÖZ Line hasabyňyzyň login parolyny ýazyp. Aşakdaky düwmä basyň.
Login parolyňyzy üstünlükli gireniňizden Creators Market sizden rugsat sorajakdyr. Siz hem aşakdaky Ýaşyl düwmä basyp rugsat beriň.
1-nji surat-Rugsat bereniňizden soňra Ilki aşakdaky sözleşmeleri kabul ediň. Agree diýen ýere bellik goýup sahypanyň aşagyna gidiň.
2-nji surat- Özüňüz hakynda maglumatlary giriziň.
- 1nji boşluga Ýurduňyzy saýlaň! Türkmenistan Ýok diýän bolsaňyz. Şuny Ýurdy saýlap bilersiňiz. Turks and Caicos Islands
- Business Type diýen ýere Individual Saýlaň.
- Name Of Applicant Bu ýere öz Adyňyzy familýaňyzy ýazyň
- Name or Trade Bu ýere Bu ýere hem hakyky adyňyzy ýazyň. Bu ýere ýazan adyňyz Size pul tölänlerinde forumda görüner.
- Bu ýerlere öz maglumatlaryňyzy ýazyň. Eger ýaltanýan bolsaňyz diňe Email salgyňyzy ýazyp bilersiňiz! Bellik Email salgyňyzy dogry ýazyň Sebäbi Aktiwleştirmek üçin Email salgyňyza link ugradyljakdyr.
- Ähli zatlary dolduranyňyzdan soňra iň aşakdaky Send düwmesine basyň.
Send düwmesine basanyňyzdan soňra. Maglumatlaryňyzy gözden geçiriň. Soňra aşakdaky Confirm düwmesine basyň.
Soňra aşakdaky ýaly siziň registrasiýa formuňyz ugradylar. We siziň email salgyňyza hasaby aktiwleşdirmek üçin link geler.
Email poçtaňuza aşakdaky ýaly hat geler siz Daşy çyzykly gök linka basyp hasabyňyzy aktiwleşdiriň.
Linke basanyňyzdan soňra Aşakdaky ýaly sahypa açylar. Siz Creators Market düwmesine basyp LINE Creators Market kontrol paneliňze giriň.
Aşakdaky siziň LINE Creators Market sahypaňyzdyr. Täze Stiker we tema döretmek üçin, Indiki temalarymyza garaşyň.
Owrenmeli Youtube Kanalymyzda indi Video derslerimizem ýerleşdireris. Kanala Ýazylyň. Aşakdakda Ýokarky temanyň Wideosy. https://youtu.be/Q34-_2rEZAU
4,588 gezek okaldy


text:
Dilimiziň sözlük düzüminde müňlerçe söz bar. Şol sözleriň her biriniň özbaşdak manysy, sözleýişde bitirýän hyzmaty bar. Şu sözlerden başga dilimizde ýene birnäçe kömekçi sözler hem ulanylýar. Ine, şu esasda hem dilimiziň sözlük düzüminde bolan sözleriň, kömekçileriň hemmesi aýry-aýry söz toparlaryna bölünýär.
At - zat we düşünje aňladyp, kim?, näme?, nire? diýen soraglara jogap bolýar.
oglan, ekin, galam.
Sypat - nähili?, nätüýsli?, neneňsi? diýen soraglara jogap bolup, bir zadyň hilini, häsiýetini we degişliligini görkezýär.
ak, gök, gin, kiçi.
San - sanalmakda mukdar, tertip bildirýär
üç, on, ýüz.
Çalyşma - beýleki söz toparlarynyň deregine çalşyrylyp ulanylýan söz.
men, sen, biz, olar, birnäçe, kim, haýsy, we ş. m.
Işlik - gymyldy, hereket we gymyldamazlyk ýagdaýy bildirýär.
al, bil, oka, işle.
Hal - işliklere baglanyp, işiň, gymyldy-hereketiň neneňsi we nähili ýagdaýda hasyl bolýandygyny bildirýär.
ir, giç, tiz, häzir, hemişe, hökman.
Baglaýjy kömekçiler - sözleri ýa-da sözlemleri özara baglanyşdyrmaga hyzmat edýän kömekçi sözler.
we, hem, welin, emma.
Sözsoňy kömekçiler - kömekçi rolunda öz degişli ulanylýan sözünden soň gelýän sözler.
üçin, ötri, göre, kimin.
Ümlükler - begenji, gynanjy we içki duýgyny aňlatmak üçin ulanylýan sözler.
ah, wah, wiý.


text:
Aşgabatda umumymilli baýramçylygyň öňüsyrasynda, Türkmenistanyň ykdysady üstünlikleriniň ýurdumyzyň Garaşsyzlyk gününiň 24 ýyllyk baýramyna bagyşlanan sergisi geçirildi. Bu barada “Türkmenistan” gazeti habar berdi.
Däp bolan foruma gatnaşyjylaryň düzümi ýylsaýyn giňelýär, olar ykdysady we maliýe-bank, bilim we medeniýet, sport we syýahatçylyk ulgamlaryna, şeýle hem hususy işewürligiň kärhanalaryna wekilçilik edýärler. Şu sergide gatnaşyjylaryň 120-den gowragy, şol sanda firmalaryň we kompaniýalaryň 60-a golaýy, hususy telekeçiligiň wekilleri özleriniň mümkinçiliklerini, öndürýän önümleriniň ýokary hilini we hödürleýän hyzmatlarynyň köpdürlüligini görkezdiler.
Hormatly Prezidentimiz Gurbanguly Berdimuhamedowyň durmuşa geçirýän giň halkara hyzmatdaşlyk ugry, amala aşyrýan içerki maýa goýum syýasaty netijesinde ýurdumyzyň senagat kuwwaty ep-esli berkidildi, degişli durmuş, ulag-aragatnaşyk we inženerçilik düzümi kemala getirildi. Döwlet Baştutanymyzyň bu ugurda amala aşyrýan syýasaty ykdysadyýetiň pudaklarynyň toplumlaýyn döwrebaplaşdyrylmagyny we diwersifikasiýalaşdyrylmagyny göz öňünde tutýar.
Sebitleriň senagat pudagyny hemmetaraplaýyn ösdürmek, olaryň çig mal serişdelerini rejeli ulanmak, täze iş orunlaryny döretmek boýunça giň möçberli işler dowam etdirilýär. Ahyrky netijede, bularyň ählisi türkmenistanlylaryň abadançylygyny ýokarlandyrmaga ýardam edýär.
Serginiň çäklerinde “Türkmenperi” toý we gözellik salonynyň dizaýnerleri tarapyndan işlenip taýýarlanylan toý lybaslarynyň toplumlarynyň görkezilişi bu çäräniň köp öwüşginli bolmagyny üpjün etdi.
Ýylyň esasy sergisi tamamlanandan soň, oňa gatnaşyjylara degişli diplomlary we şahadatnamalary gowşurmak dabarasy boldy.
Foruma gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler.
Ykdysady üstünlikleriň sergisi
Aşgabatda umumymilli baýramçylygyň öňüsyrasynda, Türkmenistanyň ykdysady üstünlikleriniň ýurdumyzyň Garaşsyzlyk gününiň 24 ýyllyk baýramyna bagyşlanan sergisi geçirildi. Bu barada “Türkmenistan” gazeti habar berdi.


text:
Kaka etrabynda 15 kilometrlik Hywaabat — Kaka suw geçirijisi dabaraly ýagdaýda ulanmaga berildi. Dabara Oba we suw hojalyk ministrliginiň, Birleşen Milletler Guramasynyň Ösüş maksatnamasynyň (BMGÖM), welaýatyň we etrabyň häkimlikleriniň, jemgyýetçilik guramalarynyň wekilleri gatnaşdylar.
BAE-niň “Dew Jeneral Trading” kompaniýasynyň we ýerli “Galkan” hojalyk jemgyýetiniň BMGÖM-niň ýardam bermeginde bina edilen suw geçiriji ulgamy energiýa tygşytlaýjy we ekologiýa tehnologiýalaryny ulanmak arkaly guruldy, bu desga suwuň üç ugur: oba hojalygy, agyz suwy we durmuş maksatly zerurlyklarda peýdalanmak üçin paýlanylyşyny kadalaşdyrmaga mümkinçilik berýär. Suw geçiriji boýunça her gije-gündizde Laýynsuw çeşmesinden ýerli suw üpjünçilik ulgamyna 14000 kub metrden gowrak suw (sekundda 165 litr) akdyrylýar.
Soňky habarlar
Archive news
Kaka etrabynda täze suw üpjünçilik ulgamy işe girizildi
Kaka etrabynda 15 kilometrlik Hywaabat — Kaka suw geçirijisi dabaraly ýagdaýda ulanmaga berildi. Dabara Oba we suw hojalyk ministrliginiň, Birleşen Milletler Guramasynyň Ösüş maksatnamasynyň (BMGÖM), welaýatyň we etrabyň häkimlikleriniň, jemgyýetçilik guramalarynyň wekilleri gatnaşdylar.


text:
Salam hormatly agzalar!
Men bashga-da 2 blog dagyn acypdym, yorite surat ucin, ynha olar:
1-bir ;
2- iki ;
3- uc (ata bn sohbetdeshlik)
Shu yerlere seredip, menin shahsy suratlarymy gorup bilersiniz.
Indi, bu blogy acmagymuyn asyl maksady, Merwezi aytmyshlayin "Gugulladyp(google bn)" TM taryhy barada gozleg geciryanlere bu sahypanyn hem goshandy bolsun diyip, hemmanizi oz taryhy eserdir binalarymyz, hatda taryhy shahsiyetlerin suratlaryny tapyp, shu yere goymaga cagyryaryn! Goylan surat barada yazgy adyna ya-da esasy yazgyda dushundirish goyup bilersiniz!
Ozumde bar bolan 2-3 sanysyny hazir goyup bashlamakcy!
Sizem tijenin hany!
Sag bolun!


text:
Öňünden yglan edilmedik sapar bilen Kabula baran Birleşen Milletler Guramasynyň baş sekretary Antoniu Guterreş owgan konflikti zerarly öý-öwzaryndan jyda düşen adamlar bilen duşuşdy.
Konfliktdäki taraplaryň ählisi özara ýygnanmaly “bu bir harby çözgüdi bolmadyk uruş” diýip, Guterreş 14-nji iýunda owgan paýtagtynyň golaýynda aýtdy.
Ol soňra hem: “Bize syýasy çözgüt gerek, bize parahatçylyk gerek” diýip, sözüniň üstüni ýetirdi.
Guterreş şu gün ir bilen Kabulda uçardan düşeninden soňra “Twitterde” Birleşen Milletler Guramasy “zorluk we ejir-azaply döwürde Owganystanyň tarapyndadyr” diýip ýazdy.
Guterreşiň Owganystana sapary 31-nji maýda Kabulda ýük ulagy arkaly amala aşyrylan we 150-den agdyk adamyň heläklenmegine getiren hüjümden soňra bolýar. 2001-nji ýylda Birleşen Ştatlaryň ýolbaşçylygynda ýurda basyp gireli bäri owgan paýtagtynda munça adamyň başyna ýeten partlama bolmandy.
Birleşen Milletler Guramasynyň baş sekretary Kabula özüniň Merkezi Aziýa eden saparyndan soňra bardy. Ol bu saparyň dowamynda Gazagystana, Gyrgyzystana, Özbegistana, Täjigistana we Türkmenistana aýlanyp çykdy.
Baş sekretaryň kömekçisi Ýan Kubis “BMG-niň Howpsuzlyk Geňeşiniň haýyşy esasynda bu guramanyň Owganystan boýunça kömek missiýasynyň we onuň işleriniň strategik taýdan gözden geçirilmegini kämilleşdirmek maksady bilen” şu hepdede Kabula sapar etdi.
Bu aralykda amerikan prezidenti Donald Tramp 13-nji iýunda goranmak sekretary Jim Mattise esgerleriň san derejesini kesgitlemäge hukuk bermek bilen Owganystandaky amerikan ýaragly güýçleriniň sanynyň artdyrylmagyna ýol açdy.
Owganystanda amerikan we halkara güýçlerine ýolbaşçylyk edýän goşun generaly Jon Nikolson şu günden başladyp özüne “birnäçe müň” goşmaça esger gerekdigini aýdýar.
Pentagonda gürrüňi edilýän esgerleriň sany 3000 bilen 5000 aralygynda, bularyň hem bir bölegini Birleşen Ştatlaryň ýaranlarynyň üpjün etmegi mümkin.
Trampyň Owganystanda 15 ýyl bäri barýan urşy dowam etdirmek üçin, has giň harby ygtyýarlyk bermek baradaky karary onuň üstümizdäki ýylyň başlarynda Yrakda we Siriýada amerikan güýçlerine ýolbaşçylyk edýän generallara has köp ygtyýarlyk bermeginden soňra bolýar
Mattis golaýda Birleşen Ştatlar tarapyndan goldalýan owgan güýçleri “Talyban” toparyna garşy uruşda ýeňiş gazananok. “Talyban” häzirki wagtda barha ýokarlanmak bilen diýip, Kongresde duýduryş berdi.
Ýaragly güýçler göz öňünde tutulan mukdarda artdyrylsa, onda olaryň sany iň ýokary derejede bolan 2011-nji ýyldakysyndan aşak bolýar. Şol sebäpden käbir resmiler esgerleriň sanynyň az mukdarda artdyrylmagynyň urşuň gidişini üýtgedip biljegini sorag astyna alýarlar.


text:
23 Mart 2015 Pazartesi
Türkmenistanyň Döwlet Haryt Çig Mal Biržasy
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 37-si hasaba alyndy.
Daşary ýurt walýutasyna Birleşen Arap Emirliklerinden we Yrakdan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen binýatlyk ýagy we awtobenzini satyn aldylar. Bulardan başga-da, BAE-den gelen işewürler “B” kysymly karbamidi (“Türkmenhimiýa” DK) satyn aldylar. Daşary ýurt puluna bolsa arassalanan pagta ýagy, nah ýüplük we mata, pagta süýümi satyldy. Satyn alan ýurtlur: Russiýa, Beýik Britaniýa, BAE, Şweýsariýa, Türkiýe, Singapur, Beliz, Gyrgyzystan, Özbegistan, Täjigistan, Wirgin adalary. Geleşikleriň umumy bahasy ABŞ-nyň 66 million 182 müň dollaryndan gowrak boldy.
Ýurdumyzyň telekeçileri içerki bazar üçin umumy bahasy 262 müň manatdan gowrak bolan azyklyk dänäni we polimer külkesini (TNGIZT) satyn aldylar.
Kaydol: Kayıt Yorumları (Atom)


text:
Tejen şäherindäki medeniýet öýünde Türkmenistanyň Ze- nanlar birleşiginiň Merkezi Geňeşiniň, Türkmenistanyň Sagly- gy goraýyş we derman senagaty ministrliginiň bilelikde gura- maklarynda «Süýt mäzleriniň howply täze döremelerine garşy göreş» atly biraýlyk mynasybetli wagyz-nesihat maslahaty ge- çirildi. Oňa welaýatyň Sarahs, Altyn asyr, Tejen etraplarynyň we Tejen şäheriniň edara-kärhanalaryndan, bilim, saglygy goraýyş medeniýet ulgamlaryndan, jemgyýetçilik guramalaryndan we- killer we gelin-gyzlar, şeýle-de kümüş saçly eneler gatnaşdylar.
Maslahaty Türkmenistanyň Kärdeşler arkalaşyklarynyň we- laýat birleşmesiniň başlygy, Türkmenistanyň Mejlisiniň depu- taty Baýramsoltan Myradowa alyp bardy we çykyş etdi. Onuň çykyşynda nygtalyşy ýaly Watanymyzda ynsan saglygyny go- ramak iň derwaýys hem-de möhüm meseleleriň biridir. Bu gün Berkarar döwletimiziň bagtyýarlyk döwründe Gahryman Arka- dagymyzyň saýasynda döwrebap lukmançylyk enjamlary bilen enjamlaşdyrylan ençeme saglyk merkezleri gurlup ulanylmaga berilýär. Munuň özi, ata Watanymyzda ynsan saglygyny gorap saklamak bilen baglanyşykly durmuşa ornaşdyrylýan işleriň döwlet syýasatynyň iň möhüm ugrudygynyň güwäsidir.
Maslahatyň dowamynda çykyp geplemeklige uly orun berildi. Onda lukmanlaryň degişli mowzuklar boýunça çykyşlary aýra- tyn mana eýe boldy. Onkologiýa ylmy-kliniki merkeziniň howply täze döremeleriniň öňüni alyş bölüminiň müdiri, lukmançy- lyk ylymlarynyň kandidaty Maýsa Ýalkabowanyň, şeýle-de şol merkeziň süýt mäzleriniň çiş keselleri bölüminiň müdiri Serdar Hajyýewiň, Türkmenistanyň Saglygy goraýyş we derman senagaty ministrliginm Merkezi bejeriş we sagaldyş hassahana- synyň ýetginjekler lukmany Gülälek Orazowanyň hem-de Altyn asyr etrap hassahanasynyň akuşer-ginekolog lukmany Altyn Seýtiýewanyň çykyşlary has-da täsirli boldy. Olar çykyşlarynda ynsan saglygyny goramagyň, howply täze döremeleriň öňüni almagyň, olary irki derejelerde ýüze çykarmagyň, bejergi işle- rini öz wagtynda amala aşyrmagyň, şeýle hem täze döreme- leri anyklamakda degişli barlaglary wagtynda geçirmegiň uly ähmiýetiniň bardygyny aýratyn belläp geçdiler. Şeýle-de olar raýatlaryň saglygyny goramakda Diýarymyzyň her bir künje- ginde gurlup ulanylmaga berilýän, häzirki zaman lukmançylyk enjamlary bilen üpjün edilen saglyk merkezleri bilen bir hatar- da ýurdumyzda geçirilýän şeýle wagyz-nesihat çäreleriniň hem ähmiýetiniň ýokarydygyny nygtadylar. Lukmanlar çykyşlarynyň dowamynda ýüze çykýan howply täze döremeleriň öňüni al- mak bilen baglanyşykly peýdaly maslahatlary berdiler we gat- naşyjylar bilen özara sowal-jogap alyşdylar.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Türkmenistanda, şol sanda Aşgabatda dollaryň “gara bazardaky” nyrhy ýene üýtgedi. 23-nji ýanwarda söwdagärler 1 amerikan dollaryny 10,60-10,80 manatdan satyn alyp, 11,50-11,60 manatdan satýarlar.
Ýatlap geçsek, düýn, has takygy 22-nji ýanwarda paýtagtda dollaryň “gara bazardaky” nyrhy soňky ençeme ýylyň dowamynda rekord derejesine baryp ýetip, 1 amerikan dollary 12 manatdan satyldy. Şol bir wagtda, dollaryň Türkmenistanyň Merkezi Banky tarapyndan kesgitlenen resmi kursy bolsa, 3,50 manat möçberinde saklanyp galýar.
Azatlyk Radiosynyň Aşgabatdaky çeşmeleri dollar söwdagärlerine salgylanyp, dollaryň “gara bazardaky” nyrhynyň birneme pese gaçandygyny aýdyp, onuň türkmen manadyna görä hümmetiniň häli-şindi üýtgemeginiň dollara bolan talaba, ýagny ony satyn alýan müşderileriň sanyna baglydygyny belleýärler.
Şol bir wagtda, dollar söwdagärleri daşary ýurtlardan harytlary import edýän telekeçileriň öňki getiren önümleriniň ählisini satyp gutarmagy bilen, dollaryň has-da gymmatlamagyna garaşýandyklaryny aýdýarlar.
Maglumat üçin aýtsak, 17-nji ýanwara çenli “gara bazarda” söwdagärler 1 amerikan dollaryny 9,80-10 manatdan satyn alyp, 10,20-10,40 manatdan satýardylar.
Ýöne geçen hepde Türkmenistanyň Merkezi Bankynyň daşary ýurtdan harytlary import edýän telekeçileriň aglabasyna manatlaryny dollara konwertasiýa edip bermegi togtatmagy bilen dollaryň “gara bazardaky” nyrhy 12 manada çenli baryp ýetdi.
Türkmen häkimiýetleri we media serişdeleri ýurtda dollaryň “gara bazardaky” söwdasy ýa-da onuň gymmatlamagy barada häzire çenli dymyp gelýärler.
Bu aralykda, Türkmenistanda daşary ýurtlara gidýän raýatlaryň öz ýany bilen alyp gidýän nagt pulunyň möçberine hem çäklendirmeleriň girizilendigi barada maglumatlar peýda boldy.
“Indi türkmenistanlylar daşary ýurtlara öz ýany bilen 3000 amerikan dollaryndan artyk nagt pul serişdesini alyp gidip bilmeýärler. Öň bu mukdar 10 000 amerikan dollaryna barabardy” diýip, 22-nji ýanwarda “Türkmenistanyň Hronikasy” neşiri habar berdi.
Azatlyk Radiosy bu mesele bilen gyzyklanyp, Türkmenistanyň Aşgabadyň halkara aeroportyndaky Gümrük gullugy bilen habarlaşanda, bu edaranyň jogapkär resmisi türkmen raýatlarynyň öz ýany bilen daşary ýurtlara çykaryp bilýän nagt pulunyň möçberiniň üýtgedilmändigini, bu düzgüniň öňküsi ýaly saklanyp galýandygyny aýtdy.
“Ýok, ýok üýtgemedi. Deklarasiýa boýunça 10 000 dollar [alyp gidip] bolýar” diýip, Türkmenistanyň Aşgabadyň halkara aeroportyndaky Gümrük gullugynyň adynyň efirde agzalmazlygyny soran jogapkär resmisi aýtdy.
2016-njy ýylyň ýanwarynda Türkmenistanda dollaryň resmi söwdasy togtadyldy. Munuň bilen baglylykda, türkmen häkimiýetleri raýatlaryň bankdan konwertasiýa edip bilýän ýa-da öz hasabyndan alyp bilýän daşary ýurt walýutasyna, şeýle-de olaryň “Western Union” we “MoneyGram” arkaly daşary ýurda ugradyp bolýan pulunyň möçberine we import bilen meşgullanýan telekçilere ençeme tapgyr çäklendirme girizildi.
Munuň netijesinde, ýurtda walýutanyň iki - döwlet we “gara bazar” kurslary emele geldi. Häzirki wagtda türkmenistanlylar üçin dollaryň “gara bazary” ýurtda islendik mukdardaky daşary ýurt walýutasyny satyn almak üçin ýeke-täk çeşme bolup durýar.


text:
Fransiýanyň “Renault SA” we Ýaponiýanyň “Nissan Motor Co.” kompaniýalary täze awtoulag öndürijini döretmek barada gepleşikleri alyp barýandygyny “Bloomberg” agentligi habar berýär. Netijede, kompaniýalaryň häzirki strategik bileleşigi bir korporasiýa öwrüler. Häzirki wagtda “Renault” ýapon kompaniýasynyň paýnamalarynyň 43 göterimini, “Nissan” bolsa, fransuz awtoulag öndürijisiniň paýnamalarynyň 15 göterimine eýe. Iki kompaniýanyň hem esaslandyryjylar geňeşiniň başlygy Karlos Gon birleşmek hakynda gepleşikleri alyp barýar hem-de birleşen täze awtoulag öndüriji kompaniýa ýolbaşçylyk etmegi maksat edinýär. Şunuň bilen birlikde, täze kompaniýa Ýaponiýadaky we Fransiýadaky ştab-kwartirasyny saklap galar.
Şeýle hem, bilermenler bu geleşigiň makullanmagy bilen käbir kynçylyklaryň ýüze çykyp biljekdigini öňe sürýärler. Fransiýanyň hem-de Ýaponiýanyň hökümetleriniň iki awtoulag öndürijiniň birleşmegine rugsady zerur bolup, täze kompaniýanyň merkezi edarasynyň ýerleşjek ýeri olary gyzyklandyrsa gerek. Bu ugurdaky gepleşikleriň birnäçe aýa çenli dowam etjekdigi aýdylýar. “Renault”-yň bazar gymmaty soňky ýyllarda takmynan, 15 göterim ýokarlanyp, 27,7 milliard ýewro (34 milliard dollar), şol bir wagtyň özünde, “Nissan”-yň sermaýasy 2 göterim azalyp, häzirki wagtda 4,6 trillion ýen (43 milliard dollar) töweregidir.
“Renault” we “Nissan” bir kompaniýa bolar
Fransiýanyň “Renault SA” we Ýaponiýanyň “Nissan Motor Co.” kompaniýalary täze awtoulag öndürijini döretmek barada gepleşikleri alyp barýandygyny “Bloomberg” agentligi habar berýär. Netijede, kompaniýalaryň häzirki strategik bileleşigi bir korporasiýa öwrüler. Häzirki wagtda “Renault” ýapon kompaniýasynyň paýnamalarynyň 43 göterimini, “Nissan” bolsa, fransuz awtoulag öndürijisiniň paýnamalarynyň 15 göterimine eýe. Iki kompaniýanyň hem esaslandyryjylar geňeşiniň başlygy Karlos Gon birleşmek hakynda gepleşikleri alyp barýar hem-de birleşen täze awtoulag öndüriji kompaniýa ýolbaşçylyk etmegi maksat edinýär. Şunuň bilen birlikde, täze kompaniýa Ýaponiýadaky we Fransiýadaky ştab-kwartirasyny saklap galar.


text:
JavaScript
Esasan hem klient taraply web gelişdirmede ulanylýan ýazuw dilidir. Dinamik, prototip-esasly dildir. Javascript, Java meňzeýän (yöne Java däldir) we esasan hem programlama bilmeýän adamlar ucin gelişdirilen yazuw dilidir.
Meselem:[üýtget | edit source]
//HTML kodlarynyň arasinda ulanylýan hali     // aşakdaki setirdäki kod yazuw dilinin //Javascriptdigini görkezýär.   document.write("Salam Wikipedia okaýyjylary!");
Çeşmeler[üýtget | edit source]
- Пятая редакция спецификации ECMA-262 (iňlis dilinde)
- Третья редакция спецификации ECMA-262 (iňlis dilinde)
- Mozilla. Документация по JavaScript (rus dilinde)
- Поддержка JavaScript браузерами (iňlis dilinde)
- Поддержка ECMAScript браузерами (iňlis dilinde)
- Поддержка DOM браузерами (iňlis dilinde)
- Крокфорд Д. JavaScript Дугласа Крокфорда (iňlis dilinde)
- Блог Николаса Закаса (iňlis dilinde)
- Блог Джона Резига (iňlis dilinde)
- Блог Стояна Стефанова (iňlis dilinde)
- Блог Дэвида Флэнагана (iňlis dilinde)


text:
Zenan maşgala dünýäniň bezegi, öýümiziň, ömrümiziň diregi bolup, biziň durmuşymyza şugla saçýar. Ýaşaýşymyzy gözelleşdirip, ony has-da manyly görnüşe getirýär.
Biziň ýurdumyzda watansöýüjilik, ynsanperwerlik, zähmetsöýerlik we belent ahlak ýörelgelerini enelik mähri bilen dowamata dowam edýän zenanlarymyza belent sarpa goýulýar. Berkarar Watanymyzda bagtyýar geljegini gurýan nesilleri terbiýeläp ýetişdirmekde bitirýän ägirt uly hyzmatlary göz öňünde tutulyp, zenanlar barada yzygiderli hormata mynasyp işler alnyp barylýar.
2018-nji ýylyň 1-nji martynda Türkmenistanyň Jemgyýetçilik guramalarynyň merkezinde Türkmenistanyň Zenanlar birleşiginiň yglan eden «Ýylyň zenany» bäsleşigi geçirildi. Bu bäsleşikde taryhymyzda edermenligi bilen dünýäni haýrana goýan merdana zenanlaryň döwrebap dowamatlary hem öz başarnyklaryny görkezmegi başardy. Bäsleşigiň «Ýylyň watançy zenany» ugry boýunça Türkmenistanyň Ýaragly Güýçleriniň harby gullukçysy uly leýtenant Oguljeren Döwletgeldiýewna Atabaýewa ýeňiji boldy.
2018-nji ýylyň 2-nji martynda bolsa Türkmenistanyň Ýaragly Güýçlerini taýýarlamagyň meýilnamasyna laýyklykda Halkara zenanlar güni mynasybetli Türkmenistanyň Goranmak ministrliginiň Beýik Saparmyrat Türkmenbaşy adyndaky Harby institutynyň medeniýet öýünde Türkmenistanyň Ýaragly Güýçleriniň zenan harby gullukçylarynyň arasynda «Merdanalygyň nusgasy siz, zenanlar!» atly bäsleşigiň jemleýji tapgyry hem geçirildi.
Bäsleşigiň jemlerinde:
Bäsleşigiň ýeňijilerine we tapawutly çykyş eden harby gullukçylara Türkmenistanyň Goranmak ministrliginiň Hormat hatlary we gymmat bahaly sowgatlary dabaraly ýagdaýda gowşuryldy.
Halkara zenanlar güni mynasybetli baýramçylyk ruhuna beslenen ýurdumyzyň çar künjeginde hem şowhunly dabaralar giň gerime eýe bolýar. Bu baýramçylyk dabaralarynyň ýokary ruhubelentlikde geçirilişi hakynda pikir edeniňde, zenan gözelligi, näzikligi, ýakym-ýaraşygy bilen bahar paslynyň arasynda örän uly meňzeşligiň, baglanyşygyň bardygyny öz ýanyňdan ykrar edýärsiň. Goý, kalplary bahara meňzeş enelerimiziň, uýalarymyzyň janlary sag, başlary dik, ömürleri uzak bolsun!